ಗ್ರೀನ್ ಕಂಪ್ಯೂಟಿಂಗ್

**ಗ್ರೀನ್‌ ಕಂಪ್ಯೂಟಿಂಗ್‌‌**  ಅಥವಾ **ಗ್ರೀನ್‌ IT**  ಎಂಬುದು, ಪರಿಸರೀಯವಾಗಿ ಸಮರ್ಥನೀಯವಾಗಿರುವ ರೀತಿಯಲ್ಲಿರುವ ಕಂಪ್ಯೂಟರ್‌ ಬಳಕೆಗೆ ಅಥವಾ ITಗೆ ಉಲ್ಲೇಖಿಸಲ್ಪಡುತ್ತದೆ. *ಹಾರ್ನೆಸಿಂಗ್‌ ಗ್ರೀನ್‌ IT: ಪ್ರಿನ್ಸಿಪಲ್ಸ್‌ ಅಂಡ್‌ ಪ್ರಾಕ್ಟೀಸಸ್‌*  ಎಂಬ ಲೇಖನದಲ್ಲಿ ಸ್ಯಾನ್‌ ಮುರುಗೇಶನ್‌ ಎಂಬಾತ ಗ್ರೀನ್‌ ಕಂಪ್ಯೂಟಿಂಗ್‌‌ ಕ್ಷೇತ್ರವನ್ನು ಈ ರೀತಿಯಲ್ಲಿ ವ್ಯಾಖ್ಯಾನಿಸುತ್ತಾನೆ: "ಗ್ರೀನ್‌ ಕಂಪ್ಯೂಟಿಂಗ್‌ ಕ್ಷೇತ್ರವು, ಕಂಪ್ಯೂಟರ್‌‌ಗಳು, ಸರ್ವರ್‌ಗಳು ಮತ್ತು ಇವಕ್ಕೆ ಸಂಬಂಧಿಸಿದ ಉಪ-ಯಂತ್ರವ್ಯವಸ್ಥೆಗಳಾದ ದರ್ಶಕ ಘಟಕಗಳು, ಮುದ್ರಕಗಳು, ಮಾಹಿತಿ ಸಂಗ್ರಹಣಾ ಸಾಧನಗಳು, ಮತ್ತು ಜಾಲವನ್ನು ಸ್ಥಾಪಿಸುವ ಹಾಗೂ ಸಂವಹನೆಗಳು ವ್ಯವಸ್ಥೆಗಳ ವಿನ್ಯಾಸ ಮಾಡುವಿಕೆ, ತಯಾರಿಸುವಿಕೆ, ಬಳಸುವಿಕೆ ಹಾಗೂ ಯುಕ್ತ ರೀತಿಯಲ್ಲಿ ಅಳವಡಿಸುವಿಕೆಯನ್ನು ಪರಿಸರದ ಮೇಲೆ ಕನಿಷ್ಠತಮವಾದ ಅಥವಾ ಯಾವುದೇ ಪ್ರಭಾವವನ್ನು ಬೀರದಂತೆ ಸಮರ್ಥವಾಗಿ ಹಾಗೂ ಪರಿಣಾಮಕಾರಿಯಾಗಿ ಮಾಡುವ ಅಧ್ಯಯನ ಮತ್ತು ಪರಿಪಾಠವಾಗಿದೆ." ಗ್ರೀನ್‌ ಕಂಪ್ಯೂಟಿಂಗ್‌‌ನ ಗುರಿಗಳು ಹಸಿರು ರಸಾಯನಶಾಸ್ತ್ರದ ಗುರಿಗಳನ್ನು ಹೋಲುತ್ತವೆ; ಅಂದರೆ ಅಪಾಯಕರ ಸಾಮಗ್ರಿಗಳ ಬಳಕೆಯನ್ನು ತಗ್ಗಿಸುವುದು, ಉತ್ಪನ್ನದ ಬಾಳಿಕೆಯ ಅವಧಿಯಲ್ಲಿ ಅದರ ಶಕ್ತಿ-ಕಾರ್ಯಪಟುತ್ವವನ್ನು ಗರಿಷ್ಠಗೊಳಿಸುವುದು, ಮತ್ತು ಬಳಕೆಯಲ್ಲಿಲ್ಲದ ಉತ್ಪನ್ನಗಳು ಹಾಗೂ ಕಾರ್ಖಾನೆಯ ತ್ಯಾಜ್ಯದ ಪುನರುಪಯೋಗಕ್ಕೆ ಅರ್ಹವಾಗಿಸುವಿಕೆ ಅಥವಾ ಜೈವಿಕ ವಿಘಟನೀಯತೆಯನ್ನು ಉತ್ತೇಝಿಸುವುದು ಈ ಗುರಿಗಳಲ್ಲಿ ಸೇರಿವೆ. ಎಷ್ಟು ಸಾಧ್ಯವೋ ಅಷ್ಟು ಶಕ್ತಿ-ಕಾರ್ಯಪಟುಗಳಾಗಿರುವ ರೀತಿಯಲ್ಲಿ ಕಂಪ್ಯೂಟರ್‌‌ಗಳ ಪ್ರಯೋಜನ ಪಡೆದುಕೊಳ್ಳುವುದು, ಮತ್ತು ಕಾರ್ಯಪಟುತ್ವ-ಸಂಬಂಧಿತ ಕಂಪ್ಯೂಟರ್‌‌ ತಂತ್ರಜ್ಞಾನಗಳಿಗಾಗಿ ಗಣನಾ ಕ್ರಮಗಳು ಹಾಗೂ ವ್ಯವಸ್ಥೆಗಳನ್ನು ವಿನ್ಯಾಸ ಮಾಡುವುದು ಇವೇ ಮೊದಲಾದ ಪ್ರಮುಖ ಕ್ಷೇತ್ರಗಳೊಳಗೆ ಸಂಶೋಧನೆಯು ಮುಂದುವರಿಯುತ್ತಿದೆ.

## ಮೂಲಗಳು 
1992ರಲ್ಲಿ, U.S. ಪರಿಸರೀಯ ಸಂರಕ್ಷಣಾ ಸಂಸ್ಥೆಯು ಎನರ್ಜಿ ಸ್ಟಾರ್‌ ಎಂಬ ಒಂದು ಸ್ವಯಂಪ್ರೇರಿತ ವರ್ಗೀಕರಣದ ಕಾರ್ಯಸೂಚಿಯನ್ನು ವಿಧಿವತ್ತಾಗಿ ಬಿಡುಗಡೆಮಾಡಿತು. ದರ್ಶಕ ಘಟಕಗಳು, ಹವಾಮಾನ ನಿಯಂತ್ರಣಾ ಸಾಧನಗಳು, ಹಾಗೂ ಇತರ ತಂತ್ರಜ್ಞಾನಗಳಲ್ಲಿ ಶಕ್ತಿಯ-ಕಾರ್ಯಪಟುತ್ವವನ್ನು ಉತ್ತೇಜಿಸುವ ಹಾಗೂ ಗುರುತಿಸುವ ದೃಷ್ಟಿಯಿಂದ ಇದು ವಿನ್ಯಾಸಗೊಳಿಸಲ್ಪಟ್ಟಿತು. ಇದು ಬಳಕೆದಾರ ವಿದ್ಯುನ್ಮಾನದ ವಲಯದಲ್ಲಿ ಸ್ಲೀಪ್‌ ಮೋಡ್‌‌‌ನ ಅಳವಡಿಕೆಯು ವ್ಯಾಪಕವಾಗಿ ಹಬ್ಬಲು ಕಾರಣವಾಯಿತು. "ಗ್ರೀನ್‌ ಕಂಪ್ಯೂಟಿಂಗ್‌‌" ಎಂಬ ಶಬ್ದವು ಎನರ್ಜಿ ಸ್ಟಾರ್‌ ಕಾರ್ಯಸೂಚಿಯು ಪ್ರಾರಂಭವಾದ ಕೆಲವೇ ದಿನಗಳಲ್ಲಿ ಪ್ರಾಯಶಃ ರೂಪಿಸಲ್ಪಟ್ಟಿತು; 1992ರಷ್ಟು ಹಿಂದಿನಿಂದಲೂ ಈ ರೀತಿಯಲ್ಲಿ ಶಬ್ದಬಳಕೆಯನ್ನು ಮಾಡುತ್ತಿರುವ ಹಲವಾರು USENET ಕಾರ್ಯಸ್ಥಾನಗಳು ಅಸ್ತಿತ್ವದಲ್ಲಿವೆ. TCO ಡೆವಲಪ್‌ಮೆಂಟ್‌ ಎಂಬ ಸ್ವೀಡಿಷ್‌ ಸಂಸ್ಥೆಯು ಏಕಕಾಲೀನವಾಗಿ TCO ಪ್ರಮಾಣೀಕರಣ ಕಾರ್ಯಸೂಚಿಯನ್ನು ಬಿಡುಗಡೆಮಾಡಿತು. CRT-ಆಧರಿತ ಕಂಪ್ಯೂಟರ್‌‌ ಪ್ರದರ್ಶಿಕೆಗಳಲ್ಲಿ ಕಡಿಮೆ ಕಾಂತೀಯ ಹಾಗೂ ವಿದ್ಯುತ್ತಿನ ಹೊರಸೂಸುವಿಕೆಗಳು ಬರುವಂತೆ ಉತ್ತೇಜಿಸಲು ಇದು ವಿನ್ಯಾಸಗೊಂಡಿತ್ತು; ಶಕ್ತಿ ಬಳಕೆ, ದಕ್ಷತಾಶಾಸ್ತ್ರ ಹಾಗೂ ನಿರ್ಮಾಣದಲ್ಲಿನ ಅಪಾಯಕರ ಸಾಮಗ್ರಿಗಳ ಬಳಕೆಯ ಕುರಿತಾದ ಮಾನದಂಡಗಳನ್ನು ಒಳಗೊಳ್ಳುವ ಸಲುವಾಗಿ ಈ ಕಾರ್ಯಸೂಚಿಯನ್ನು ನಂತರ ವಿಸ್ತರಿಸಲಾಯಿತು.

## ಕಟ್ಟುಪಾಡುಗಳು ಮತ್ತು ಉದ್ಯಮದ ಉಪಕ್ರಮಗಳು 
ಆರ್ಗನೈಸೇಷನ್‌ ಫಾರ್‌ ಇಕನಾಮಿಕ್‌ ಕೋ-ಆಪರೇಷನ್‌ ಅಂಡ್‌ ಡೆವಲಪ್‌ಮೆಂಟ್‌ (OECD) ಎಂಬ ಸಂಸ್ಥೆಯು "ಹಸಿರು ICTಗಳ" ಕುರಿತಾದ, ಅಂದರೆ, ಮಾಹಿತಿ ಹಾಗೂ ಸಂವಹನೆ ತಂತ್ರಜ್ಞಾನಗಳು, ಪರಿಸರ ಮತ್ತು ಹವಾಮಾನ ಬದಲಾವಣೆಯ ಕುರಿತಾದ 90ಕ್ಕೂ ಹೆಚ್ಚಿನ ಸರ್ಕಾರಿ ಹಾಗೂ ಉದ್ಯಮದ ಉಪಕ್ರಮಗಳ ಒಂದು ಸಮೀಕ್ಷೆಯನ್ನು ಪ್ರಕಟಿಸಿದೆ. ಜಾಗತಿಕ ತಾಪಮಾನದ ಏರಿಕೆ ಹಾಗೂ ಪರಿಸರೀಯ ಅವನತಿಯನ್ನು ನಿಭಾಯಿಸುವಲ್ಲಿನ ತಮ್ಮ ವಾಸ್ತವಿಕ ಕಾರ್ಯಗತಗೊಳಿಸುವಿಕೆಯ ಬದಲಿಗೆ, ಸ್ವತಃ ಹಸಿರುಗೊಳಿಸುವ ICTಗಳ ಮೇಲೆ ಗಮನವನ್ನು ಕೇಂದ್ರೀಕರಿಸುವ ಕಡೆಗೆ ಸದರಿ ಉಪಕ್ರಮಗಳು ಒಲವನ್ನು ಹೊಂದಿವೆ ಎಂದು ಇದರ ವರದಿಯು ತೀರ್ಮಾನಿಸುತ್ತದೆ. ಸಾಮಾನ್ಯವಾಗಿ ಹೇಳುವುದಾದರೆ, ವ್ಯವಹಾರ ಪಾಲುದಾರಿಕೆಗಳಿಗಿಂತ ಹೆಚ್ಚಾಗಿ ಹೆಚ್ಚು ಆಗಿಂದಾಗ್ಗೆ ಗುರಿಗಳನ್ನು ಒಳಗೊಳ್ಳುವ ಕಡೆಗೆ ಸರ್ಕಾರ ಕಾರ್ಯಸೂಚಿಗಳು ಒಲವನ್ನು ಹೊಂದುವುದರೊಂದಿಗೆ, ಇವುಗಳ ಪೈಕಿ 20%ನಷ್ಟು ಉಪಕ್ರಮಗಳು ಅಳೆಯಬಹುದಾದ ಗುರಿಗಳನ್ನು ಹೊಂದಿವೆ.

### ಸರ್ಕಾರ 
ಗ್ರೀನ್‌ ಕಂಪ್ಯೂಟಿಂಗ್‌‌ನ್ನು ಪ್ರೋತ್ಸಾಹಿಸುವ ಮಾನದಂಡಗಳು ಹಾಗೂ ಕಟ್ಟುಪಾಡುಗಳ ಕಾರ್ಯಗತಗೊಳಿಸುವಿಕೆಯನ್ನು ಅನೇಕ ಸರ್ಕಾರೀ ಸಂಸ್ಥೆಗಳು ಮುಂದುವರಿಸಿಕೊಂಡುಬಂದಿವೆ. ಮಾನ್ಯತೆ ಪಡೆದ ಉತ್ಪನ್ನಗಳಿಗೆ ಸಂಬಂಧಿಸಿದಂತೆ ಒಂದು ಶ್ರೇಣೀಕೃತ ಶ್ರೇಯಾಂಕ ನೀಡುವಿಕೆಯ ವ್ಯವಸ್ಥೆಯೊಂದಿಗೆ, ಕಂಪ್ಯೂಟರ್‌‌ ಉಪಕರಣಕ್ಕಾಗಿ ಕಟ್ಟುನಿಟ್ಟಾದ ಕಾರ್ಯಪಟುತ್ವದ ಅವಶ್ಯಕತೆಗಳನ್ನು ಒಳಗೊಳ್ಳಲು ಎನರ್ಜಿ ಸ್ಟಾರ್‌ ಕಾರ್ಯಸೂಚಿಯನ್ನು 2006ರ ಅಕ್ಟೋಬರ್‌ನಲ್ಲಿ ಪರಿಷ್ಕರಿಸಲಾಯಿತು.

ಉಪಕರಣವೊಂದರ ಅಗತ್ಯವು ಇನ್ನೆಂದೂ ಕಂಡುಬರದಿದ್ದಾಗ ಅದನ್ನು ವಿಲೇವಾರಿ ಮಾಡುವ ಹೊಣೆಗಾರಿಕೆಯನ್ನು ಅದರ ತಯಾರಕನ ಮೇಲೆ ಕೆಲವೊಂದು ಪ್ರಯುತ್ನಗಳು ಹೊರಿಸುತ್ತವೆ; ಇದನ್ನು ತಯಾರಕನ ವಿಸ್ತರಿತ ಹೊಣೆಗಾರಿಕೆ ಮಾದರಿ ಎಂದು ಕರೆಯಲಾಗುತ್ತದೆ. ಅಪಾಯಕರ ವಸ್ತುಗಳ ತಗ್ಗಿಸುವಿಕೆಯ ಮೇಲಿನ 2002/95/EC ಎಂಬ (ಅಪಾಯಕರ ವಸ್ತುಗಳ ನಿರ್ಬಂಧದ ಮಾರ್ಗದರ್ಶಿ ಸೂಚನೆ), ಹಾಗೂ ತ್ಯಾಜ್ಯ ವಿದ್ಯುತ್ತಿನ ಹಾಗೂ ವಿದ್ಯುನ್ಮಾನ ಉಪಕರಣದ ಮೇಲಿನ 2002/96/EC (ತ್ಯಾಜ್ಯ ವಿದ್ಯುತ್ತಿನ ಹಾಗೂ ವಿದ್ಯುನ್ಮಾನ ಉಪಕರಣ ಮಾರ್ಗದರ್ಶಿ ಸೂಚನೆ) ಎಂಬ ಐರೋಪ್ಯ ಒಕ್ಕೂಟದ ಮಾರ್ಗದರ್ಶಿ ಸೂಚನೆಗಳ ಅನುಸಾರ, 2006ರ ಜುಲೈ 1ರಿಂದ ಅನ್ವಯವಾಗುವಂತೆ ಮಾರುಕಟ್ಟೆಯಲ್ಲಿ ಚಾಲನೆಗೊಳಿಸಲಾದ ಎಲ್ಲಾ ವಿದ್ಯುನ್ಮಾನ ಉಪಕರಣಗಳಲ್ಲಿ ಪಾಲಿಬ್ರೋಮಿನೇಟೆಡ್‌ ಬೈಫೀನೈಲ್‌ ಮತ್ತು ಪಾಲಿಬ್ರೋಮಿನೇಟೆಡ್‌ ಡೈಫೀನೈಲ್‌ ಈಥರ್‌‌ಗಳಂಥ ಭಾರದ ಲೋಹಗಳು ಹಾಗೂ ಜ್ವಾಲೆಯ ವಿಲಂಬಕಗಳ ಬದಲಿ ಬಳಕೆಯು ಅಗತ್ಯವಾಗಿತ್ತು. ಹಳೆಯ ಉಪಕರಣದ ಕಲೆ ಹಾಕುವಿಕೆ ಮತ್ತು ಮರುಬಳಕೆ ಮಾಡುವಿಕೆಗೆ ಸಂಬಂಧಿಸಿದಂತೆ ತಯಾರಕರ ಮೇಲೆ ಸದರಿ ಮಾರ್ಗದರ್ಶಿ ಸೂಚನೆಗಳು ಹೊಣೆಗಾರಿಕೆಯನ್ನು ಇರಿಸಿದವು.

ಬಳಕೆಯಲ್ಲಿಲ್ಲದ ಕಂಪ್ಯೂಟರ್‌‌ಗಳು ಹಾಗೂ ಬಳಕೆದಾರ ವಿದ್ಯುನ್ಮಾನ ಉಪಕರಣಕ್ಕೆ ಸಂಬಂಧಿಸಿದಂತೆ, ಸದ್ಯಕ್ಕೆ 26 US ಸಂಸ್ಥಾನಗಳು ಸಂಸ್ಥಾನ-ವ್ಯಾಪಿ ಮರುಬಳಕೆ ಮಾಡುವಿಕೆಯ ಕಾರ್ಯಸೂಚಿಗಳನ್ನು ಸ್ಥಾಪಿಸಿವೆ. ಸದರಿ ಶಾಸನಗಳು, ಚಿಲ್ಲರೆ ವ್ಯಾಪಾರದಲ್ಲಿ ಮಾರಾಟಗೊಂಡ ಪ್ರತಿ ಘಟಕಕ್ಕೆ ಸಂಬಂಧಿಸಿದಂತೆ ಒಂದು "ಮುಂಗಡ ಪುನರ್ವಶದ ಶುಲ್ಕ"ವನ್ನು ವಿಧಿಸುತ್ತವೆ, ಇಲ್ಲವೇ ಒಬ್ಬನ ಬಳಕೆಗೆ ಸಿದ್ಧವಾಗಿ ಉಪಕರಣವನ್ನು ವಾಪಸು ಮಾಡುವಂತೆ ತಯಾರಕರು ಕೇಳುವುದನ್ನು ಅವಶ್ಯವಾಗಿಸಿವೆ.

### ಉದ್ಯಮ 
* ಹವಾಮಾನ ಉಳಿಸುವವರ ಕಂಪ್ಯೂಟರ್‌ ಬಳಕೆಯ ಕಾರ್ಯಸೂಚಿ‌ (ಕ್ಲೈಮೇಟ್‌ ಸೇವರ್ಸ್‌‌ ಕಂಪ್ಯೂಟಿಂಗ್‌ ಇನಿಷಿಯೇಟಿವ್-CSCI) ಎಂಬುದು ಸಕ್ರಿಯ ಹಾಗೂ ನಿಷ್ಕ್ರಿಯ ಸ್ಥಿತಿಗಳಲ್ಲಿ PCಗಳ ವಿದ್ಯುತ್‌ ಶಕ್ತಿ‌ ಬಳಕೆಯನ್ನು ತಗ್ಗಿಸುವಲ್ಲಿನ ಒಂದು ಪ್ರಯತ್ನವಾಗಿದೆ. ತನ್ನ ಸದಸ್ಯ ಸಂಘಟನೆಗಳಿಂದ ಬರುವ ಹಸಿರು ಉತ್ಪನ್ನಗಳ ಒಂದು ಅನುಕ್ರಮಣಿಕೆಯ ಕೈಪಿಡಿಯನ್ನು, ಹಾಗೂ PC ವಿದ್ಯುತ್‌‌ ಬಳಕೆಯನ್ನು ತಗ್ಗಿಸುವುದಕ್ಕೆ ಸಂಬಂಧಿಸಿದ ಮಾಹಿತಿಯನ್ನು CSCI ಒದಗಿಸುತ್ತದೆ. 2007-06-12ರಂದು ಇದು ಆರಂಭಗೊಂಡಿತು. 1999ರಂದು ಬಿಡುಗಡೆಯಾದ ವಿಶ್ವ ವನ್ಯಜೀವಿ ನಿಧಿಯ ಹವಾಮಾನ ಉಳಿಸುವವರ ಕಾರ್ಯಸೂಚಿಯಿಂದ ಇದರ ಹೆಸರು ಉದ್ಭವಿಸಿದೆ. WWF ಕೂಡಾ ಕಂಪ್ಯೂಟರ್‌ ಬಳಕೆಮಾಡುವಿಕೆಯ ಉಪಕ್ರಮದ ಒಂದು ಸದಸ್ಯನಾಗಿದೆ.
* ದಿ ಗ್ರೀನ್‌ ಗ್ರಿಡ್‌ ಎಂಬುದು ಒಂದು ಜಾಗತಿಕ ಒಕ್ಕೂಟವಾಗಿದ್ದು, ದತ್ತಾಂಶ ಕೇಂದ್ರಗಳು ಹಾಗೂ ವ್ಯವಹಾರದ ಕಂಪ್ಯೂಟರ್‌ ಬಳಕೆಯ ಪರಿಸರ ವ್ಯವಸ್ಥೆಗಳಲ್ಲಿ ಶಕ್ತಿಯ ಕಾರ್ಯಪಟುತ್ವವನ್ನು ಪ್ರಗತಿಯೆಡೆಗೆ ಕೊಂಡೊಯ್ಯುವಲ್ಲಿ ಅದು ತನ್ನನ್ನು ಅರ್ಪಿಸಿಕೊಂಡಿದೆ. ಉದ್ಯಮದಲ್ಲಿರುವ ಹಲವಾರು ಪ್ರಮುಖ ಕಂಪನಿಗಳಿಂದ 2007ರ ಫೆಬ್ರುವರಿಯಲ್ಲಿ ಇದು ಸಂಸ್ಥಾಪಿಸಲ್ಪಟ್ಟಿತು. ಆ ಕಂಪನಿಗಳೆಂದರೆ: AMD, APC, ಡೆಲ್‌, HP, IBM, ಇಂಟೆಲ್‌, ಮೈಕ್ರೋಸಾಫ್ಟ್‌, ರ್ಯಾಕಬಲ್‌ ಸಿಸ್ಟಮ್ಸ್‌, ಸ್ಪ್ರೇಕೂಲ್‌, ಸನ್‌ ಮೈಕ್ರೋಸಿಸ್ಟಮ್ಸ್‌ ಹಾಗೂ VMವೇರ್‌‌. ಆಂತ್ಯಿಕ ಬಳಕೆದಾರರು ಹಾಗೂ ಸರ್ಕಾರೀ ಸಂಸ್ಥೆಗಳನ್ನು ಒಳಗೊಂಡಂತೆ, ದಿ ಗ್ರೀನ್‌ ಗ್ರಿಡ್‌ ಒಕ್ಕೂಟವು ಇದುವರೆಗೂ ನೂರಾರು ಸಂಖ್ಯೆಯ ಸದಸ್ಯರನ್ನು ಹೊಂದಿದ್ದು, ಅವೆಲ್ಲವೂ ದತ್ತಾಂಶ ಕೇಂದ್ರದ ಕಾರ್ಯಪಟುತ್ವವನ್ನು ಸುಧಾರಿಸುವುದರ ಕಡೆಗೆ ಗಮನವನ್ನು ಕೇಂದ್ರೀಕರಿಸಿವೆ.
* ಶಕ್ತಿ ಕಾರ್ಯಪಟುತ್ವದ (ದೊಡ್ಡವೈಫಲ್ಯಗಳು/ವ್ಯಾಟ್‌‌) ಆಧಾರದ ಮೇಲೆ ಗ್ರೀನ್‌500 ಪಟ್ಟಿಯು ಸೂಪರ್‌‌ಕಂಪ್ಯೂಟರ್‌‌ಗಳಿಗೆ ಶ್ರೇಯಾಂಕವನ್ನು ನೀಡುತ್ತದೆ; ತನ್ಮೂಲಕ ಪರಿಪೂರ್ಣ ಕಾರ್ಯನಿರ್ವಹಣೆಗಿಂತ ಹೆಚ್ಚಾಗಿ ಕಾರ್ಯಪಟುತ್ವದ ಮೇಲೆ ಒಂದು ಗಮನವನ್ನು ಕೇಂದ್ರೀಕರಿಸಿ ಇದು ಉತ್ತೇಜಿಸುತ್ತಿದೆ.
* ಗ್ರೀನ್‌ ಕಮ್‌ ಚಾಲೆಂಜ್‌ ಎಂಬುದು ಒಂದು ಸಂಘಟನೆಯಾಗಿದ್ದು, ಮಾಹಿತಿ ಹಾಗೂ ಸಂವಹನೆಗಳ ತಂತ್ರಜ್ಞಾನದಲ್ಲಿನ (ಇನ್ಫರ್ಮೇಷನ್‌ ಅಂಡ್‌ ಕಮ್ಯುನಿಕೇಷನ್ಸ್‌ ಟೆಕ್ನಾಲಜಿ-ICT) ಶಕ್ತಿ ಸಂರಕ್ಷಣಾ ತಂತ್ರಜ್ಞಾನ ಹಾಗೂ ಪರಿಪಾಠಗಳ ಅಭಿವೃದ್ಧಿಯನ್ನು ಅದು ಉತ್ತೇಜಿಸುತ್ತದೆ. 2007ರಲ್ಲಿ ಅಮೆರಿಕಾದ ಕಪ್‌‌‌ನ 33ನೇ ಆವೃತ್ತಿಯಲ್ಲಿ ಸವಾಲುಗಾರರ ಪೈಕಿ ಒಬ್ಬನಾಗಿ ಗ್ರೀನ್‌ ಕಮ್‌ ಚಾಲೆಂಜ್‌ ಸಂಘಟನೆಯು ಸೇರಿಸಲ್ಪಟ್ಟಾಗ ಅದು ವಿಶ್ವವ್ಯಾಪಿ ಕುಪ್ರಸಿದ್ಧಿಯನ್ನು ಗಳಿಸಿತು; ಒಂದು ಸ್ಪರ್ಧಾತ್ಮಕ ಅಮೆರಿಕಾದ ಕಪ್‌ ದೋಣಿ ಎಂಬ ನವೀಕರಿಸಬಹುದಾದ ಪರಮಾವಧಿಯ ಶಕ್ತಿಯಂತ್ರವನ್ನು ನಿರ್ಮಿಸುವುದರ ಕುರಿತಾದ ಒಂದು ಉತ್ತೇಜಕ ದೃಷ್ಟಿಯ ನೆರವಿನಿಂದ ವಿಶ್ವದೆಲ್ಲೆಡೆಯ ಸಂಶೋಧಕರು, ತಂತ್ರಜ್ಞರು ಮತ್ತು ವಾಣಿಜ್ಯೋದ್ಯಮಿಗಳನ್ನು ಹೇಗೆ ಒಟ್ಟುಗೂಡಿಸಬಹುದು ಎಂಬುದನ್ನು ತೋರಿಸುವಲ್ಲಿ ಅಮೆರಿಕಾದ ಕಪ್‌‌‌ ಎಂಬುದು ಒಂದು ಪ್ರಯತ್ನವಾಗಿತ್ತು.

## ಗ್ರೀನ್‌ ಕಂಪ್ಯೂಟಿಂಗ್‌‌ಗೆ ಇರುವ ಪ್ರವೇಶ ಮಾರ್ಗಗಳು 
*ಹಾರ್ನೆಸಿಂಗ್‌ ಗ್ರೀನ್‌ IT: ಪ್ರಿನ್ಸಿಪಲ್ಸ್‌ ಅಂಡ್‌ ಪ್ರಾಕ್ಟೀಸಸ್‌*  ಎಂಬ ಲೇಖನದಲ್ಲಿ ಸ್ಯಾನ್‌ ಮುರುಗೇಶನ್‌ ಎಂಬಾತ ಗ್ರೀನ್‌ ಕಂಪ್ಯೂಟಿಂಗ್‌‌ ಕ್ಷೇತ್ರವನ್ನು ಈ ರೀತಿಯಲ್ಲಿ ವ್ಯಾಖ್ಯಾನಿಸುತ್ತಾನೆ: "ಗ್ರೀನ್‌ ಕಂಪ್ಯೂಟಿಂಗ್‌ ಕ್ಷೇತ್ರವು, ಕಂಪ್ಯೂಟರ್‌‌ಗಳು, ಸರ್ವರ್‌ಗಳು ಮತ್ತು ಇವಕ್ಕೆ ಸಂಬಂಧಿಸಿದ ಉಪ-ಯಂತ್ರವ್ಯವಸ್ಥೆಗಳಾದ ದರ್ಶಕ ಘಟಕಗಳು, ಮುದ್ರಕಗಳು, ಮಾಹಿತಿ ಸಂಗ್ರಹಣಾ ಸಾಧನಗಳು, ಮತ್ತು ಜಾಲವನ್ನು ಸ್ಥಾಪಿಸುವ ಹಾಗೂ ಸಂವಹನೆಗಳು ವ್ಯವಸ್ಥೆಗಳ ವಿನ್ಯಾಸ ಮಾಡುವಿಕೆ, ತಯಾರಿಸುವಿಕೆ, ಬಳಸುವಿಕೆ ಹಾಗೂ ಯುಕ್ತ ರೀತಿಯಲ್ಲಿ ಅಳವಡಿಸುವಿಕೆಯನ್ನು ಪರಿಸರದ ಮೇಲೆ ಕನಿಷ್ಠತಮವಾದ ಅಥವಾ ಯಾವುದೇ ಪ್ರಭಾವವನ್ನು ಬೀರದಂತೆ ಸಮರ್ಥವಾಗಿ ಹಾಗೂ ಪರಿಣಾಮಕಾರಿಯಾಗಿ ಮಾಡುವ ಅಧ್ಯಯನ ಮತ್ತು ಪರಿಪಾಠವಾಗಿದೆ." ಇವೇ ಮೊದಲಾದ ವಿಷಯಗಳ ಕಡೆಗೆ ಗಮನಹರಿಸಲು ಒಂದು ಪರಿಹಾರ ವ್ಯವಸ್ಥೆಯೂ ಸಹ ಅಗತ್ಯವಿರಬಹುದಾಗಿದೆ. ಕಂಪನಿಗಳು ತಮ್ಮ ಸ್ವಂತದ ವಿದ್ಯುತ್‌‌ ಬಳಕೆಯನ್ನು ನಿಯಂತ್ರಣಕ್ಕೆ ತೆಗೆದುಕೊಳ್ಳುವುದಕ್ಕೆ ಸಂಬಂಧಿಸಿದಂತೆ ಅವಕ್ಕೆ ಪರಿಗಣನಾರ್ಹ ಹಣಕಾಸಿನ ಪ್ರೇರಣೆಗಳ ಅಗತ್ಯವೂ ಇದೆ; "ಲಭ್ಯವಿರುವ ವಿದ್ಯುತ್‌‌ ನಿರ್ವಹಣಾ ಸಾಧನಗಳ ಪೈಕಿ ಸರಳ, ಸಾದಾ, ಸಾಮಾನ್ಯ ಜ್ಞಾನವು ಈಗಲೂ ಅತ್ಯಂತ ಶಕ್ತಿಯುತವಾಗಿರುವ ಒಂದು ಸಾಧನವಾಗಿರಲು ಸಾಧ್ಯವಿದೆ."

### ಉತ್ಪನ್ನದ ಬಾಳಿಕೆ
ಗಾರ್ಟ್‌ನರ್‌‌ ಸಮರ್ಥಿಸುವ ಪ್ರಕಾರ, PCಯೊಂದರ ಜೀವಿತಾವಧಿಯಲ್ಲಿ ಬಳಸಲ್ಪಡುವ ಸ್ವಾಭಾವಿಕ ಸಂಪನ್ಮೂಲಗಳ ಪೈಕಿ, PC ತಯಾರಿಸುವಿಕೆಯ ಪ್ರಕ್ರಿಯೆಯು 70%ನಷ್ಟು ಭಾಗವನ್ನು ಆಕ್ರಮಿಸಿಕೊಳ್ಳುತ್ತದೆ.. ಆದ್ದರಿಂದ, ಉಪಕರಣದ ಬಾಳಿಕೆಯ ಅವಧಿಯನ್ನು ಲಂಬಿಸುವುದು ಗ್ರೀನ್‌ ಕಂಪ್ಯೂಟಿಂಗ್‌ಗೆ ವಾಡಿಕೆಯಂತೆ ನೀಡಲ್ಪಡುವ ಅತ್ಯಂತ ದೊಡ್ಡ ಕೊಡುಗೆಯಾಗಿದೆ. "ಉತ್ತಮಪಡಿಸುವ ಸಾಧ್ಯತೆ ಹಾಗೂ ಮಾಡ್ಯೂಲ್‌ಗಳಿಗಿರುವ ಸ್ಥಿತಿಯನ್ನು ಒಳಗೊಂಡಂತೆ, ಉತ್ಪನ್ನ ಬಾಳಿಕೆಗೆ ಸಂಬಂಧಿಸಿದಂತೆ ನೋಡಬೇಕಿರುವುದು ಅಗತ್ಯ" ಎಂದು ಗಾರ್ಟ್‌ನರ್‌ನಿಂದ ಮಾಡ‌ಲ್ಪಟ್ಟಿರುವ ಮತ್ತೊಂದು ವರದಿಯು ಶಿಫಾರಸು ಮಾಡುತ್ತದೆ.
 ಉದಾಹರಣೆಗೆ, ಒಂದು ಅಸ್ತಿತ್ವದಲ್ಲಿರುವ ಕಂಪ್ಯೂಟರ್‌‌ನ್ನು ಉತ್ತಮಪಡಿಸಲು ಅಥವಾ ಪರಿಷ್ಕರಿಸಲು ಒಂದು ಹೊಸ RAM ಮಾಡ್ಯೂಲ್‌ನ್ನು ತಯಾರಿಸುವುದಕ್ಕಿಂತ, ಒಂದು ಹೊಸ PCಯ ತಯಾರಿಸುವಿಕೆಯು ಒಂದು ಅತ್ಯಂತ ಬೃಹತ್ತಾದ ಪರಿಸರ ವಿಜ್ಞಾನದ ಹೆಜ್ಜೆಗುರುತನ್ನು ಮೂಡಿಸುತ್ತದೆ; ಅಸ್ತಿತ್ವದಲ್ಲಿರುವ ಕಂಪ್ಯೂಟರ್‌‌ನ್ನು ಉತ್ತಮಪಡಿಸಲು ಬಳಕೆದಾರನು ಒಂದು ಹೊಸ ಕಂಪ್ಯೂಟರ್‌ನ್ನು ಖರೀದಿಸುವುದಕ್ಕೆ ಬದಲಿ ಆಯ್ಕೆಯಾಗಿ ಅಥವಾ ಪರ್ಯಾಯವಾಗಿ ಸದರಿ RAM ಮಾಡ್ಯೂಲ್‌ನ ಪರಿಷ್ಕರಣೆಯು ಬಳಕೆಯಲ್ಲಿದೆ.

### ದಶಕ ಲೆಕ್ಕಪದ್ಧತಿಯ ಕಾರ್ಯಪಟುತ್ವ 
ಒಂದು ನಿರ್ದಿಷ್ಟ ಕಂಪ್ಯೂಟರ್‌ ಬಳಕೆಯ ಕಾರ್ಯಚಟುವಟಿಕೆಗೆ ಸಂಬಂಧಿಸಿದಂತೆ ಅವಶ್ಯಕವಾಗಿರುವ ಕಂಪ್ಯೂಟರ್‌‌ ಸಂಪನ್ಮೂಲಗಳ ಪ್ರಮಾಣದ ಮೇಲೆ ದಶಕ ಲೆಕ್ಕಪದ್ಧತಿಗಳ ಕಾರ್ಯಪಟುತ್ವವು ಒಂದು ಪ್ರಭಾವವನ್ನು ಹೊಂದಿದೆ ಮತ್ತು ಕಾರ್ಯಸೂಚಿಗಳನ್ನು ಬರೆಯುವಲ್ಲಿನ ಕಾರ್ಯಪಟುತ್ವದ ಅನೇಕ ರಾಜಿ-ವಿನಿಮಯಗಳು ಲಭ್ಯವಿವೆ. ಕಂಪ್ಯೂಟರ್‌‌ಗಳ ಸಂಖ್ಯೆಯು ಅತೀವವಾಗಿ ಹೆಚ್ಚಿರುವುದರಿಂದ ಹಾಗೂ ಶಕ್ತಿಯ ವೆಚ್ಚಕ್ಕೆ ಹೋಲಿಸಿದಾಗ ಯಂತ್ರಾಂಶದ ವೆಚ್ಚವು ತಗ್ಗಿಸಲ್ಪಟ್ಟಿರುವುದರಿಂದ, ಕಂಪ್ಯೂಟರ್‌ ಬಳಕೆಯ ವ್ಯವಸ್ಥೆಗಳು ಹಾಗೂ ಕಾರ್ಯಸೂಚಿಗಳ ಶಕ್ತಿ ಕಾರ್ಯಪಟುತ್ವ ಹಾಗೂ ಪರಿಸರೀಯ ಪ್ರಭಾವವು ಗಣನೀಯ ಪ್ರಮಾಣದಲ್ಲಿ ಗಮನಸೆಳೆದಿದೆ. ಹಾರ್ವರ್ಡ್‌‌‌ನಲ್ಲಿನ ಓರ್ವ ಭೌತವಿಜ್ಞಾನಿಯಾದ ಅಲೆಕ್ಸ್‌ ವಿಸ್ನರ್‌-ಗ್ರಾಸ್‌ ಎಂಬಾತ ಕೈಗೊಂಡಿರುವ ಅಧ್ಯಯನವೊಂದು ಅಂದಾಜಿಸಿರುವ ಪ್ರಕಾರ, ಸರಾಸರಿ ಗೂಗಲ್‌ ಶೋಧವು 7 ಗ್ರಾಂಗಳಷ್ಟು ಇಂಗಾಲದ ಡೈಯಾಕ್ಸೈಡ್‌ನ್ನು (CO₂) ಬಿಡುಗಡೆ ಮಾಡುತ್ತದೆ. ಆದಾಗ್ಯೂ, ಈ ಅಂಕಿ-ಅಂಶದ ಕುರಿತು ಗೂಗಲ್‌ ಆಕ್ಷೇಪವೆತ್ತಿದ್ದು, ಒಂದು ವಿಶಿಷ್ಟ ಗೂಗಲ್‌ ಶೋಧವು ಕೇವಲ 0.2 ಗ್ರಾಂಗಳಷ್ಟು CO₂ನ್ನು ಉತ್ಪಾದಿಸುತ್ತದೆ ಎಂದು ಅದು ಸಮರ್ಥಿಸಿದೆ.

### ಸಂಪನ್ಮೂಲ ಹಂಚಿಕೆ 
ವಿದ್ಯುಚ್ಛಕ್ತಿಯು ಕಡಿಮೆ ದುಬಾರಿಯಿರುವ ದತ್ತಾಂಶ ಕೇಂದ್ರಗಳಿಗೆ ದತ್ತಾಂಶವನ್ನು ಮಾರ್ಗ ನಿರ್ದೇಶನ ಮಾಡಲೂ ಸಹ ದಶಕ ಲೆಕ್ಕಪದ್ಧತಿಗಳನ್ನು ಬಳಸಿಕೊಳ್ಳಬಹುದಾಗಿದೆ. MIT, ಕಾರ್ನೆಗಿ ಮೆಲನ್‌ ವಿಶ್ವವಿದ್ಯಾಲಯ, ಹಾಗೂ ಅಕಮಾಯ್‌ಗೆ ಸೇರಿದ ಸಂಶೋಧಕರು, ಅತ್ಯಂತ ಅಗ್ಗದ ಶಕ್ತಿವೆಚ್ಚಗಳೊಂದಿಗೆ ತಾಣಕ್ಕೆ ಸಂಚಾರದ ಯಶಸ್ವೀ ಮಾರ್ಗನಿರ್ದೇಶನವನ್ನು ಮಾಡುವ ಒಂದು ಶಕ್ತಿ ಹಂಚಿಕೆಯ ದಶಕ ಲೆಕ್ಕಪದ್ಧತಿಯನ್ನು ಪರೀಕ್ಷಿಸಿದ್ದಾರೆ. ಒಂದು ವೇಳೆ, ಅವುಗಳ ಪ್ರಸ್ತಾವಿತ ದಶಕ ಲೆಕ್ಕಪದ್ಧತಿಯನ್ನು ಕಾರ್ಯಾಚರಣೆಗೆ ತಂದಿದ್ದೇ ಆದಲ್ಲಿ, ಶಕ್ತಿ ವೆಚ್ಚಗಳ ಮೇಲೆ ಸುಮಾರು ಒಂದು 40 ಪ್ರತಿಶತದಷ್ಟು ಪ್ರಮಾಣದವರೆಗೆ ಉಳಿತಾಯಗಳಾಗುತ್ತವೆ ಎಂದು ಸಂಶೋಧಕರು ಮುನ್ನಂದಾಜು ಮಾಡುತ್ತಾರೆ. ಕಟ್ಟುನಿಟ್ಟಾಗಿ ಹೇಳುವುದಾದರೆ, ಬಳಸಲ್ಪಡುತ್ತಿರುವ ಶಕ್ತಿಯ ಪ್ರಮಾಣವನ್ನು ಈ ವಿಧಾನವು ವಾಸ್ತವವಾಗಿ ತಗ್ಗಿಸುವುದಿಲ್ಲ; ಅದನ್ನು ಬಳಸುತ್ತಿರುವ ಕಂಪನಿಗೆ ಆಗುತ್ತಿರುವ ವೆಚ್ಚವನ್ನು ಮಾತ್ರವೇ ಇದು ತಗ್ಗಿಸುತ್ತದೆ. ಆದಾಗ್ಯೂ, ಒಂದು ಹೆಚ್ಚು ಪರಿಸರೀಯವಾಗಿ ಸ್ನೇಹಿಯಾಗಿರುವ ಅಥವಾ ಕಾರ್ಯಪಟುವಾಗಿರುವ ವಿಧಾನದಲ್ಲಿ ಉತ್ಪಾದಿಸಲ್ಪಟ್ಟ ಶಕ್ತಿಯ ಮೇಲೆ ಅವಲಂಬಿತವಾಗಲು ಸಂಚಾರವನ್ನು ನಿರ್ದೇಶಿಸಲು ಇದೇ ರೀತಿಯ ಒಂದು ಕಾರ್ಯತಂತ್ರವನ್ನು ಬಳಸಿಕೊಳ್ಳಬಹುದಾಗಿದೆ. ಬಿಸಿಯಾದ ಹವಾಮಾನವನ್ನು ಎದುರಿಸುತ್ತಿರುವ ದತ್ತಾಂಶ ಕೇಂದ್ರಗಳಿಂದ ಸಂಚಾರದ ಮಾರ್ಗ-ಬದಲಾವಣೆಯನ್ನು ಮಾಡುವ ಮೂಲಕ, ಶಕ್ತಿಯ ಬಳಕೆಯನ್ನು ತಗ್ಗಿಸಲೂ ಸಹ ಇದೇ ರೀತಿಯ ಒಂದು ವಿಧಾನವನ್ನು ಬಳಕೆಮಾಡಲಾಗಿದೆ; ಹವಾನಿಯಂತ್ರಣ ವ್ಯವಸ್ಥೆಯನ್ನು ಬಳಸುವುದನ್ನು ತಪ್ಪಿಸುವ ಸಲುವಾಗಿ ಕಂಪ್ಯೂಟರ್‌‌ಗಳು ಕೆಲಸ ನಿಲ್ಲಿಸುವುದಕ್ಕೆ ಇದು ಅವಕಾಶ ಕಲ್ಪಿಸಿಕೊಡುತ್ತದೆ.

### ವಾಸ್ತವಾಭಾಸವನ್ನು ಉಂಟುಮಾಡುವಿಕೆ 
ಕಂಪ್ಯೂಟರ್‌‌ ವಾಸ್ತವಾಭಾಸವನ್ನು ಉಂಟುಮಾಡುವಿಕೆ ಎಂಬುದು, ಭೌತಿಕ ಯಂತ್ರಾಂಶದ ಒಂದು ಜೋಡಿಯ ಮೇಲೆ ಎರಡು ಅಥವಾ ಎರಡಕ್ಕಿಂತ ಹೆಚ್ಚು ಸಮರ್ಥನೀಯವಾದ ಕಂಪ್ಯೂಟರ್‌‌ ವ್ಯವಸ್ಥೆಗಳನ್ನು ಓಡಿಸುವ ಪ್ರಕ್ರಿಯೆಯಂಥ ಕಂಪ್ಯೂಟರ್‌‌ ಸಂಪನ್ಮೂಲಗಳ ಪೃಥಕ್ಕರಣಕ್ಕೆ ಅನ್ವಯಿಸಲ್ಪಡುತ್ತದೆ. 1960ರ ದಶಕದ IBM ಮೇನ್‌ಫ್ರೇಂ ಕಾರ್ಯಾಚರಣೆ ವ್ಯವಸ್ಥೆಗಳೊಂದಿಗೆ ಈ ಪರಿಕಲ್ಪನೆಯು ಹುಟ್ಟಿಕೊಂಡಿತಾದರೂ, x86ಗೆ-ಹೊಂದಿಕೆಯಾಗುವ ಕಂಪ್ಯೂಟರ್‌ಗಳಿಗೆ ಸಂಬಂಧಿಸಿದಂತೆ ಕೇವಲ 1990ರ ದಶಕದಲ್ಲಷ್ಟೇ ಇದು ವಾಣಿಜ್ಯೀಕರಿಸಲ್ಪಟ್ಟಿತು. ವಾಸ್ತವಾಭಾಸವನ್ನು ಉಂಟುಮಾಡುವಿಕೆಯ ನೆರವಿನಿಂದ, ಓರ್ವ ವ್ಯವಸ್ಥೆಯ ನಿರ್ವಾಹಕನು ಒಂದು ಏಕ, ಶಕ್ತಿಯುತ ಯಂತ್ರ-ವ್ಯವಸ್ಥೆಯ ಮೇಲಿನ ವಾಸ್ತವಾಭಾಸದ ಯಂತ್ರಗಳಿಗೆ ಹಲವಾರು ಭೌತಿಕ ವ್ಯವಸ್ಥೆಗಳನ್ನು ಸಂಯೋಜಿಲು ಸಾಧ್ಯವಾಗುತ್ತದೆ. ಇದರಿಂದಾಗಿ ಮೂಲ ಯಂತ್ರಾಂಶದೊಂದಿಗಿನ ಸಂಪರ್ಕ ಕಡಿದುಹಾಕಲ್ಪಡುವುದರ ಜೊತೆಗೆ, ವಿದ್ಯುತ್‌‌ ಹಾಗೂ ತಂಪಾಗಿಸುವಿಕೆಯ ಬಳಕೆಯು ತಗ್ಗಿಸಲ್ಪಡುತ್ತದೆ. ವಾಸ್ತವಾಭಾಸದ ಕಂಪ್ಯೂಟರ್‌ ಬಳಕೆಗೆ ಒಂದು ಬದಲಾವಣೆಯನ್ನು ಉಂಟುಮಾಡುವ ಸಲುವಾಗಿ, ಹಲವಾರು ವಾಣಿಜ್ಯ ಕಂಪನಿಗಳು ಹಾಗೂ ಮುಕ್ತ-ಮೂಲದ ಯೋಜನೆಗಳು ಈಗ ತಂತ್ರಾಂಶದ ಕಟ್ಟುಗಳನ್ನು ನೀಡುತ್ತವೆ. ಇಂಟೆಲ್‌ ಕಾರ್ಪೊರೇಷನ್ ಮತ್ತು AMD ಕಂಪನಿಗಳು ವಾಸ್ತವಾಭಾಸವನ್ನುಂಟುಮಾಡಿದ ಕಂಪ್ಯೂಟರ್‌ ಬಳಕೆಯನ್ನು ಸುಗಮಗೊಳಿಸುವ ಸಲುವಾಗಿ, ತಮ್ಮ ಪ್ರತಿಯೊಂದು CPU ಉತ್ಪನ್ನ ಶ್ರೇಣಿಗಳೊಳಗಿನ x86 ಇನ್‌ಸ್ಟ್ರಕ್ಷನ್‌ ಸೆಟ್‌‌ಗೆ ಸ್ವಂತಸ್ವಾಮ್ಯದ ವಾಸ್ತವಾಭಾಸವನ್ನು ಉಂಟುಮಾಡುವಿಕೆಯ ವರ್ಧನೆಗಳನ್ನೂ ಸಹ ನಿರ್ಮಿಸಿವೆ.

### ಟರ್ಮಿನಲ್‌ ಸರ್ವರ್‌ಗಳು 
ಟರ್ಮಿನಲ್‌ ಸರ್ವರ್‌ಗಳು ಕೂಡಾ ಗ್ರೀನ್‌ ಕಂಪ್ಯೂಟಿಂಗ್‌‌ನಲ್ಲಿ ಬಳಸಲ್ಪಟ್ಟಿವೆ. ಯಂತ್ರ-ವ್ಯವಸ್ಥೆಯೊಂದನ್ನು ಬಳಸುವಾಗ, ಒಂದು ಟರ್ಮಿನಲ್‌ನಲ್ಲಿರುವ ಬಳಕೆದಾರರು ಒಂದು ಕೇಂದ್ರಸ್ಥ ಸರ್ವರ್‌ನ್ನು ಸಂಪರ್ಕಿಸುತ್ತಾರೆ; ಎಲ್ಲಾ ವಾಸ್ತವಿಕ ಕಂಪ್ಯೂಟರ್‌ ಬಳಕೆಯೂ ಸರ್ವರ್ ಮೇಲೆಯೇ ನಡೆಯುತ್ತದಾದರೂ, ಆಂತ್ಯಿಕ ಬಳಕೆದಾರನು ಟರ್ಮಿನಲ್ ಮೇಲಿನ ಕಾರ್ಯಾಚರಣೆ ವ್ಯವಸ್ಥೆಯನ್ನು ಅನುಭವಕ್ಕೆ ತಂದುಕೊಳ್ಳುತ್ತಾನೆ. ಒಂದು ಸಾಮಾನ್ಯ ಕಾರ್ಯಕೇಂದ್ರದ ಶಕ್ತಿಯ 1/8 ಪ್ರಮಾಣದವರೆಗಿನ ಶಕ್ತಿಯನ್ನು ಬಳಸುವ ಥಿನ್‌ ಕ್ಲೈಂಟ್ಸ್‌‌‌ನೊಂದಿಗೆ ಇವನ್ನು ಸಂಯೋಜಿಸಬಹುದಾಗಿರುತ್ತದೆ. ಇದರಿಂದಾಗಿ ಶಕ್ತಿ ವೆಚ್ಚಗಳು ಹಾಗೂ ಬಳಕೆಯಲ್ಲಿ ಒಂದು ಕುಸಿತವು ಕಂಡುಬರುತ್ತದೆ. ವಾಸ್ತವಾಭಾಸದ ಪ್ರಯೋಗಾಲಯಗಳನ್ನು ಸೃಷ್ಟಿಸುವ ಸಲುವಾಗಿ, ಥಿನ್‌ ಕ್ಲೈಂಟ್ಸ್‌‌ ಜೊತೆಗಿನ ಟರ್ಮಿನಲ್‌ ಸೇವೆಗಳ ಬಳಕೆಯಲ್ಲಿ ಒಂದು ಹೆಚ್ಚಳವು ಕಂಡುಬರುತ್ತಿದೆ. ಟರ್ಮಿನಲ್‌ ಸರ್ವರ್‌ ತಂತ್ರಾಂಶದ ಉದಾಹರಣೆಗಳಲ್ಲಿ, ವಿಂಡೋಸ್‌ಗೆ ಸಂಬಂಧಿಸಿದ ಟರ್ಮಿನಲ್‌ ಸೇವೆಗಳು ಹಾಗೂ ಲೈನಕ್ಸ್‌ ಕಾರ್ಯಾಚರಣೆ ವ್ಯವಸ್ಥೆಗೆ ಸಂಬಂಧಿಸಿದ ಲೈನಕ್ಸ್‌ ಟರ್ಮಿನಲ್‌ ಸರ್ವರ್‌ ಪ್ರಾಜೆಕ್ಟ್‌‌ (LTSP) ಇವು ಸೇರಿವೆ.

### ವಿದ್ಯುತ್‌‌ ವ್ಯವಸ್ಥಾಪನೆ 
ಅಡ್ವಾನ್ಸ್‌ಡ್‌ ಕಾನ್ಫಿಗರೇಷನ್‌ ಅಂಡ್‌ ಪವರ್‌ ಇಂಟರ್‌ಫೇಸ್‌ (ACPI) ಎಂಬುದು ಒಂದು ಮುಕ್ತ ಉದ್ಯಮ ಮಾನದಂಡವಾಗಿದ್ದು, ಕಾರ್ಯಾಚರಣೆ ವ್ಯವಸ್ಥೆಯೊಂದು ತನ್ನ ಆಧಾರವಾಗಿರುವ ಯಂತ್ರಾಂಶದ ವಿದ್ಯುತ್‌‌-ಉಳಿತಾಯದ ಅಂಶಗಳನ್ನು ನೇರವಾಗಿ ನಿಯಂತ್ರಿಸುವಲ್ಲಿ ಅದಕ್ಕೆ ಅನುವುಮಾಡಿಕೊಡುತ್ತದೆ. ನಿಷ್ಕ್ರಿಯತೆಯ ನಿಶ್ಚಿತ ಅವಧಿಗಳ ನಂತರ, ದರ್ಶಕ ಘಟಕಗಳು ಹಾಗೂ ಹಾರ್ಡ್‌ ಡ್ರೈವ್‌‌‌ಗಳಂಥ ಘಟಕ ಭಾಗಗಳು ಸ್ವಯಂಚಾಲಿತವಾಗಿ ಕಾರ್ಯವನ್ನು ನಿಲ್ಲಿಸುವಲ್ಲಿ ಯಂತ್ರ-ವ್ಯವಸ್ಥೆಯೊಂದಕ್ಕೆ ಇದು ಅನುವುಮಾಡಿಕೊಡುತ್ತದೆ. ಇದರ ಜೊತೆಗೆ, ಬಹುತೇಕ ಘಟಕ ಭಾಗಗಳು (CPU ಮತ್ತು ಯಂತ್ರ-ವ್ಯವಸ್ಥೆಯ RAMನ್ನು ಒಳಗೊಂಡಂತೆ) ಕಾರ್ಯವನ್ನು ನಿಲ್ಲಿಸಿದಾಗ ಯಂತ್ರ-ವ್ಯವಸ್ಥೆಯೊಂದು ನಿಷ್ಕ್ರಿಯವಾಗಿರಲು ಇಲ್ಲಿ ಅವಕಾಶವಿದೆ. ACPI ಎಂಬುದು ಅಡ್ವಾನ್ಸ್‌ಡ್‌ ಪವರ್‌ ಮ್ಯಾನೇಜ್‌ಮೆಂಟ್‌ ಎಂದು ಕರೆಯಲ್ಪಡುವ ಇಂಟೆಲ್‌-ಮೈಕ್ರೋಸಾಫ್ಟ್‌ನ ಒಂದು ಮುಂಚಿನ ಮಾನದಂಡದ ತರುವಾಯ ಬಂದ ಒಂದು ಮಾನದಂಡವಾಗಿದ್ದು, ಒಂದು ಕಂಪ್ಯೂಟರ್‌‌ನ BIOS ವಿದ್ಯುತ್‌‌ ನಿರ್ವಹಣೆಯ ಕಾರ್ಯಚಟುವಟಿಕೆಗಳನ್ನು ನಿಯಂತ್ರಿಸುವಲ್ಲಿ ಅದು ಅನುವುಮಾಡಿಕೊಡುತ್ತದೆ.

ಕೆಲವೊಂದು ಕಾರ್ಯಸೂಚಿಗಳು CPUಗೆ ಪೂರೈಕೆಯಾದ ವೋಲ್ಟೇಜುಗಳನ್ನು ಕೈಯಿಂದ ಸರಿಹೊಂದಿಸುವಲ್ಲಿ ಬಳಕೆದಾರನಿಗೆ ಅವಕಾಶ ನೀಡುತ್ತವೆ; ಇದು ಉತ್ಪಾದಿಸಲ್ಪಟ್ಟ ಶಾಖ ಹಾಗೂ ಬಳಕೆಮಾಡಲ್ಪಟ್ಟ ವಿದ್ಯುಚ್ಛಕ್ತಿಯ ಪ್ರಮಾಣ ಈ ಎರಡನ್ನೂ ತಗ್ಗಿಸುತ್ತದೆ. ಈ ಪ್ರಕ್ರಿಯೆಗೆ ಅಂಡರ್‌ವೋಲ್ಟಿಂಗ್‌ ಎಂದು ಕರೆಯಲಾಗುತ್ತದೆ. ಕೆಲಸದ ಹೊರೆಯ ಮೇಲೆ ಅವಲಂಬಿಸಿ, ಕೆಲವೊಂದು CPUಗಳು ಸಂಸ್ಕಾರಕವನ್ನು ಸ್ವಯಂಚಾಲಿತವಾಗಿ ಅಂಡರ್‌ವೋಲ್ಟ್‌ ಮಾಡಬಲ್ಲವು; ಈ ತಂತ್ರಜ್ಞಾನವನ್ನು ಇಂಟೆಲ್‌ ಸಂಸ್ಕಾರಕಗಳಲ್ಲಿ "ಸ್ಪೀಡ್‌ಸ್ಟೆಪ್‌" ಎಂದು ಕರೆದರೆ, "ಪವರ್‌ನೌ!"/"ಕೂಲ್‌'ಎನ್‌'ಕ್ವಯೆಟ್‌" ಎಂಬುದಾಗಿ AMD ಚಿಪ್‌ಗಳಲ್ಲಿ, ಲಾಂಗ್‌ಹಲ್‌ ಎಂಬುದಾಗಿ VIA CPUಗಳಲ್ಲಿ, ಮತ್ತು ಲಾಂಗ್‌ರನ್‌ ಎಂಬುದಾಗಿ ಟ್ರಾನ್ಸ್‌ಮೆಟಾ ಸಂಸ್ಕಾರಕಗಳಲ್ಲಿ ಕರೆಯಲಾಗುತ್ತದೆ.

#### ಕಾರ್ಯಾಚರಣಾ ವ್ಯವಸ್ಥೆಯ ಬೆಂಬಲ 
ಪ್ರಭಾವಿ ಡೆಸ್ಕ್‌ಟಾಪ್‌ ಕಾರ್ಯಾಚರಣೆ ವ್ಯವಸ್ಥೆಯಾದ ಮೈಕ್ರೋಸಾಫ್ಟ್‌ ವಿಂಡೋಸ್‌, ವಿಂಡೋಸ್‌ 95 ಆವೃತ್ತಿಯಿಂದಲೂ ಸೀಮಿತವಾದ PC ವಿದ್ಯುತ್‌‌ ನಿರ್ವಹಣಾ ಲಕ್ಷಣಗಳನ್ನು ಸೇರಿಸಿದೆ. ಪರ್ಯಾಯವಾದ (ಸಸ್ಪೆಂಡ್‌-ಟು-RAM) ಮತ್ತು ಕಡಿಮೆ ವಿದ್ಯುತ್‌‌ ಸ್ಥಿತಿಯ ಒಂದು ದರ್ಶಕ ಘಟಕಕ್ಕೆ ಸಂಬಂಧಿಸಿದಂತೆ ಇವನ್ನು ಆರಂಭಿಕವಾಗಿ ಒದಗಿಸಲಾಗಿತ್ತು. ವಿಂಡೋಸ್‌ನ ಮುಂದುವರಿದ ಪುನರಾವರ್ತನೆಗಳು ACPI ಮಾನದಂಡಕ್ಕೆ ಸಂಬಂಧಿಸಿದಂತೆ ನಿಷ್ಕ್ರಿಯವಾಗಿರುವಿಕೆ (ಸಸ್ಪೆಂಡ್‌-ಟು-ಡಿಸ್ಕ್‌) ಮತ್ತು ಬೆಂಬಲವನ್ನು ಸೇರ್ಪಡೆಮಾಡಿದವು. ವಿದ್ಯುತ್‌‌ ನಿರ್ವಹಣಾ ವ್ಯವಸ್ಥೆಯನ್ನು ಒಳಗೊಳ್ಳುವಲ್ಲಿ ವಿಂಡೋಸ್‌ 2000 ಮೊದಲ NT ಆಧರಿತ ಕಾರ್ಯಾಚರಣೆ ವ್ಯವಸ್ಥೆಯಾಗಿತ್ತು. ಆಧಾರವಾಗಿರುವ ಕಾರ್ಯಾಚರಣೆ ವ್ಯವಸ್ಥೆಯ ವಿನ್ಯಾಸಕ್ಕೆ ಮತ್ತು ಒಂದು ಹೊಸ ಯಂತ್ರಾಂಶ ಡ್ರೈವರ್‌‌ ಮಾದರಿಗೆ ಪ್ರಮುಖ ಬದಲಾವಣೆಗಳಾಗುವುದನ್ನು ಇದು ಬಯಸಿತು. ಗ್ರೂಪ್‌ ಪಾಲಿಸಿ ಎಂಬ ತಂತ್ರಜ್ಞಾನವನ್ನೂ ಸಹ ವಿಂಡೋಸ್‌ 2000 ಪರಿಚಯಿಸಿತು. ಬಹುತೇಕ ವಿಂಡೋಸ್‌ ಲಕ್ಷಣಗಳನ್ನು ಕೇಂದ್ರಸ್ಥವಾಗಿ ವಿನ್ಯಾಸಗೊಳಿಸುವಲ್ಲಿ ಈ ತಂತ್ರಜ್ಞಾನವು ನಿರ್ವಾಹಕರಿಗೆ ಅವಕಾಶ ಕಲ್ಪಿಸಿತು. ಆದಾಗ್ಯೂ, ವಿದ್ಯುತ್‌‌ ನಿರ್ವಹಣೆಯು ಆ ಲಕ್ಷಣಗಳ ಪೈಕಿ ಒಂದಾಗಿರಲಿಲ್ಲ. ಪ್ರಾಯಶಃ ಇದು ಏಕೆ ಹೀಗಾಯಿತೆಂದರೆ, ಪ್ರತಿ-ಬಳಕೆದಾರನ ಮತ್ತು ಪ್ರತಿ-ಯಂತ್ರದ ಬೈನರಿ ರಿಜಿಸ್ಟ್ರಿ ಮೌಲ್ಯಗಳ ಒಂದು ಸಂಪರ್ಕಿತ ಜೋಡಿಯ ಮೇಲೆ ವಿದ್ಯುತ್‌‌ ನಿರ್ವಹಣೆಯ ಸಜ್ಜಿಕೆಗಳ ವಿನ್ಯಾಸವು ಭರವಸೆಯನ್ನಿಟ್ಟುಕೊಂಡಿತ್ತು; ಇದರಿಂದಾಗಿ ತಮ್ಮದೇ ಆದ ವಿದ್ಯುತ್‌‌ ನಿರ್ವಹಣೆಯ ಸಜ್ಜಿಕೆಗಳನ್ನು ವಿನ್ಯಾಸಗೊಳಿಸಿಕೊಳ್ಳಲು ಪ್ರತಿ ಬಳಕೆದಾರರಿಗೆ ಪರಿಣಾಮಕಾರಿಯಾಗಿ ಅವಕಾಶ ನೀಡಿದಂತಾಯಿತು.

ವಿಂಡೋಸ್‌ ಗ್ರೂಪ್‌ ಪಾಲಿಸಿಯೊಂದಿಗೆ ಹೊಂದಿಕೆಯಾಗದಿದ್ದ ಈ ವಿಧಾನವು, ವಿಂಡೋಸ್‌ XPಯಲ್ಲಿ ಪುನರವರ್ತಿತವಾಯಿತು. ಮೈಕ್ರೋಸಾಫ್ಟ್‌ ಕೈಗೊಂಡ ಈ ವಿನ್ಯಾಸದ ತೀರ್ಮಾನಕ್ಕೆ ಸಂಬಂಧಿಸಿದ ಕಾರಣಗಳು ತಿಳಿದುಬಂದಿಲ್ಲ, ಮತ್ತು ಇದು ಅತೀವ ಟೀಕೆಗೆ ಕಾರಣವಾಯಿತು. ಇದನ್ನು ವಿಂಡೋಸ್‌ ವಿಸ್ಟಾದಲ್ಲಿ  ಮೈಕ್ರೋಸಾಫ್ಟ್‌ ಕಂಪನಿಯು ಗಣನೀಯವಾಗಿ ಸುಧಾರಿಸಿತು; ಗ್ರೂಪ್‌ ಪಾಲಿಸಿಯಿಂದ ಮೂಲಭೂತ ರಚನಾ ವಿನ್ಯಾಸವು ನಡೆಯುವಂತೆ ಅನುವುಮಾಡಿಕೊಡಲು ವಿದ್ಯುತ್‌‌ ನಿರ್ವಹಣಾ ವ್ಯವಸ್ಥೆಯನ್ನು ಮರುವಿನ್ಯಾಸ ಮಾಡುವ ಮೂಲಕ ಈ ಸುಧಾರಣೆಯನ್ನು ಅದು ಮಾಡಿತು. ಒಂದು ಏಕ, ಪ್ರತಿ-ಕಂಪ್ಯೂಟರ್‌‌ ಕಾರ್ಯನೀತಿಗೆ ಈ ನೀಡಲ್ಪಟ್ಟ ಬೆಂಬಲವು ಸೀಮಿತಗೊಂಡಿದೆ. ತೀರಾ ಇತ್ತೀಚಿನ ಬಿಡುಗಡೆಯಾದ ವಿಂಡೋಸ್‌ 7 ಆವೃತ್ತಿಯು ಈ ಪರಿಮಿತಿಗಳನ್ನು ಉಳಿಸಿಕೊಂಡಿದೆಯಾದರೂ, ಕಾರ್ಯಾಚರಣೆ ವ್ಯವಸ್ಥೆಯ ಕಾಲಮಾಪಕ, ಸಂಸ್ಕಾರಕ ವಿದ್ಯುತ್‌‌ ನಿರ್ವಹಣೆ, ಹಾಗೂ ಪ್ರದರ್ಶನ ಪಟ್ಟಿಯ ಉಜ್ಜ್ವಲತೆಯ ಹೆಚ್ಚು ಪರಿಣಾಮಕಾರಿ ಬಳಕೆದಾರನಿಗೆ ಸಂಬಂಧಿಸಿದಂತಿರುವ ಪರಿಷ್ಕರಣೆಗಳನ್ನು ಇದು ಒಳಗೊಂಡಿಲ್ಲ. ವಿಂಡೋಸ್‌ 7 ಆವೃತ್ತಿಯಲ್ಲಿನ ಅತ್ಯಂತ ಗಮನಾರ್ಹ ಬದಲಾವಣೆಯು ಬಳಕೆದಾರನ ಅನುಭವದಲ್ಲಿದೆ. ಬಳಕೆದಾರರು ವಿದ್ಯುತ್ತನ್ನು ಉಳಿಸುವ ನಿಟ್ಟಿನಲ್ಲಿ ಅವರನ್ನು ಉತ್ತೇಜಿಸುವ ಗುರಿಯೊಂದಿಗೆ, ಪೂರ್ವನಿಶ್ಚಿತ ಉನ್ನತ ಕಾರ್ಯ ನಿರ್ವಹಣಾ ವಿದ್ಯುತ್‌‌ ಯೋಜನೆಯ ಪ್ರಾಧಾನ್ಯತೆಯನ್ನು ತಗ್ಗಿಸಲಾಗಿದೆ‌.

ವಿಂಡೋಸ್‌ ಕಾರ್ಯಾಚರಣೆ ವ್ಯವಸ್ಥೆಯು ಒಳಗೊಂಡಿರುವ ಲಕ್ಷಣಗಳನ್ನೂ ಮೀರಿಸಿದ ತಂತ್ರಾಂಶ ಲಕ್ಷಣಗಳನ್ನು ಒದಗಿಸುತ್ತಿರುವ ಅನ್ಯಾರ್ಥ ಅಥವಾ ತೃತೀಯ PC ವಿದ್ಯುತ್‌‌ ನಿರ್ವಹಣಾ ತಂತ್ರಾಂಶಕ್ಕೆ ಸಂಬಂಧಿಸಿದಂತೆ ಒಂದು ಗಮನಾರ್ಹ ಸ್ವರೂಪದ ಮಾರುಕಟ್ಟೆಯೂ ಅಸ್ತಿತ್ವದಲ್ಲಿದೆ. ಬಹುತೇಕ ಉತ್ಪನ್ನಗಳು ಆಕ್ಟಿವ್‌ ಡೈರೆಕ್ಟ್ರಿ ಏಕೀಕರಣ ಮತ್ತು ಪ್ರತಿ-ಬಳಕೆದಾರ/ಪ್ರತಿ-ಯಂತ್ರ ಸಜ್ಜಿಕೆಗಳನ್ನು ನೀಡುತ್ತಿದ್ದರೆ, ಹೆಚ್ಚು ಮುಂದುವರಿದಿರುವ ಉತ್ಪನ್ನಗಳು ಬಹು ವಿದ್ಯುತ್‌‌ ಯೋಜನೆಗಳು, ನಿಗದಿಪಡಿಸಿದ ವಿದ್ಯುತ್‌‌ ಯೋಜನೆಗಳು, ಜಡತ್ವ-ನಿರೋಧಕ ಲಕ್ಷಣಗಳು ಹಾಗೂ ಔದ್ಯಮಿಕ ವಿದ್ಯುತ್‌‌ ಬಳಕೆ ವರದಿಗಾರಿಕೆ ಇವೇ ಮೊದಲಾದ ಲಕ್ಷಣಗಳನ್ನು ಒದಗಿಸುತ್ತಿವೆ. ನಿಜಾವಧಿಯಲ್ಲಿನ ಶಕ್ತಿ ಬಳಕೆ ಹಾಗೂ ತಗ್ಗಿಸುವಿಕೆಯನ್ನು ಅಳೆಯಲು, ಬರ್ಕ್‌ಲಿಯ ಯೂನಿವರ್ಸಿಟಿ ಆಫ್‌ ಕ್ಯಾಲಿಫೋರ್ನಿಯಾವು ನಿಸ್ತಂತು ವಿದ್ಯುತ್‌‌ ಮಾಪಕಗಳೊಂದಿಗಿನ ಆಟೋ ಷಟ್‌ಡೌನ್‌ ಮ್ಯಾನೇಜರ್‌ ಎಂಬ ಒಂದು ವ್ಯವಸ್ಥೆಯನ್ನು ಬಳಸಿಕೊಂಡು ಉಪಕ್ರಮವೊಂದನ್ನು ಶುರುಮಾಡಿದೆ.

#### ವಿದ್ಯುತ್‌ ಪೂರೈಕೆ 
ಡೆಸ್ಕ್‌ಟಾಪ್‌ ಕಂಪ್ಯೂಟರ್‌‌ ವಿದ್ಯುತ್‌‌ ಪೂರೈಕೆಗಳು (PSUಗಳು) ಸಾಮಾನ್ಯವಾಗಿ 70–75%ನಷ್ಟು ಕಾರ್ಯಪಟುಗಳಾಗಿದ್ದು, ಉಳಿದಿರುವ ಶಕ್ತಿಯನ್ನು ಶಾಖವಾಗಿ ಚೆದುರಿಸುತ್ತವೆ. 80 PLUS ಎಂದು ಕರೆಯಲ್ಪಡುವ ಒಂದು ಉದ್ಯಮದ ಉಪಕ್ರಮವು ಕನಿಷ್ಟಪಕ್ಷ 80%ನಷ್ಟು ಕಾರ್ಯಪಟುವಾಗಿರುವ PSUಗಳನ್ನು ಪ್ರಮಾಣೀಕರಿಸುತ್ತದೆ; ವಿಶಿಷ್ಟವೆನಿಸುವಂತೆ, ಅದೇ ಸ್ವರೂಪದ ಅಂಶವನ್ನು ಹೊಂದಿದ ಹಳೆಯ, ಕಡಿಮೆ ಕಾರ್ಯಪಟು PSUಗಳಿಗೆ ಸಂಬಂಧಿಸಿದಂತೆ ಈ ಮಾದರಿಗಳು ನಿರುದ್ದಿಷ್ಟವಾಗಿ ಬರುವ ಬದಲಿ ಬಳಕೆಗಳಾಗಿವೆ. 2007ರ ಜುಲೈ 20ರ ವೇಳೆಗೆ ಇದ್ದಂತೆ, ಎಲ್ಲಾ ಹೊಸ ಎನರ್ಜಿ ಸ್ಟಾರ್‌ 4.0-ಪ್ರಮಾಣಿತ ಡೆಸ್ಕ್‌ಟಾಪ್‌ PSUಗಳು ಕನಿಷ್ಟಪಕ್ಷ 80%ನಷ್ಟು ಕಾರ್ಯಪಟುವಾಗಿರುವುದು ಅಗತ್ಯವಾಗಿರುತ್ತದೆ.

#### ಶೇಖರಣೆ 
ಚಿಕ್ಕಗಾತ್ರದ ಸ್ವರೂಪ ಅಂಶದ (ಉದಾಹರಣೆಗೆ 2.5 ಇಂಚಿನ) ಹಾರ್ಡ್‌ ಡಿಸ್ಕ್‌ ಡ್ರೈವ್‌ಗಳು, ಭೌತಿಕವಾಗಿ ದೊಡ್ಡ ಗಾತ್ರದ ಡ್ರೈವ್‌ಗಳಿಗಿಂತ ಅನೇಕವೇಳೆ ಪ್ರತಿ ಗಿಗಾಬೈಟ್‌ಗೆ ಕಡಿಮೆ ವಿದ್ಯುತ್ತನ್ನು ಬಳಕೆಮಾಡುತ್ತವೆ. ಹಾರ್ಡ್‌ ಡಿಸ್ಕ್‌ ಡ್ರೈವ್‌ಗಳಿಗಿಂತ ಭಿನ್ನವಾಗಿರುವ ಘನ-ಸ್ಥಿತಿಯ ಡ್ರೈವ್‌ಗಳು ಫ್ಲ್ಯಾಶ್‌ ಸ್ಮೃತಿ ಅಥವಾ DRAMನಲ್ಲಿ ದತ್ತಾಂಶವನ್ನು ಶೇಖರಿಸುತ್ತವೆ. ಯಾವುದೇ ಚಲಿಸುವ ಭಾಗಗಳು ಇಲ್ಲದಿರುವುದರಿಂದ, ಕಡಿಮೆ ಸಾಮರ್ಥ್ಯದ ಫ್ಲ್ಯಾಶ್‌ ಆಧರಿತ ಸಾಧನಗಳಿಗೆ ಸಂಬಂಧಿಸಿದಂತೆ ವಿದ್ಯುತ್‌‌ ಬಳಕೆಯನ್ನು ಒಂದಷ್ಟು ತಗ್ಗಿಸಬಹುದು.

ಇತ್ತೀಚಿನ ನಿದರ್ಶನದ ಅಧ್ಯಯನವೊಂದರಲ್ಲಿ, ವಿಶ್ವದ ಅತ್ಯಂತ ವೇಗದ ಘನ-ಸ್ಥಿತಿಯ ಮಾಹಿತಿ ಸಂಗ್ರಹಣಾ ಸಾಧನಗಳ ತಯಾರಕನಾದ ಫ್ಯೂಷನ್‌-ಅಯೋ ಕಂಪನಿಯು, ಮೈಸ್ಪೇಸ್‌ ದತ್ತಾಂಶ ಕೇಂದ್ರಗಳ ಇಂಗಾಲದ ಹೆಜ್ಜೆಗುರುತು ಹಾಗೂ ಕಾರ್ಯಾಚರಣೆ ವೆಚ್ಚಗಳನ್ನು 80%ನಷ್ಟು ತಗ್ಗಿಸುವಲ್ಲಿ ಯಶಸ್ವಿಯಾಯಿತು. ಅಷ್ಟೇ ಅಲ್ಲ, ಅದೇ ವೇಳೆಗೆ ರೈಡ್‌ 0ನಲ್ಲಿ ಬಹು ಹಾರ್ಡ್‌ ಡಿಸ್ಕ್‌ ಡ್ರೈವ್‌ಗಳ ಮೂಲಕ ತಲುಪಬಲ್ಲ ಮಟ್ಟಕ್ಕಿಂತ ಆಚೆಗಿನ ಕಾರ್ಯನಿರ್ವಹಣೆಯ ವೇಗಗಳನ್ನು ಅದು ಹೆಚ್ಚಿಸಿತು. ಇದಕ್ಕೆ ಪ್ರತಿಯಾಗಿ, ತಮ್ಮ ಹಲವಾರು ಅತೀವ-ಹೊರೆಯ ಸರ್ವರ್‌ಗಳನ್ನು ಒಳಗೊಂಡಂತೆ ತಮ್ಮ ಹಲವಾರು ಸರ್ವರ್‌ಗಳನ್ನು ಕಾಯಮ್ಮಾಗಿ ನಿವೃತ್ತಿಗೊಳಿಸಲು ಮೈಸ್ಪೇಸ್‌ಗೆ ಸಾಧ್ಯವಾಯಿತು. ಇದರಿಂದಾಗಿ ಅವುಗಳ ಇಂಗಾಲ ಹೆಜ್ಜೆಗುರುತು ಮತ್ತಷ್ಟು ತಗ್ಗಿದಂತಾಯಿತು.

ಹಾರ್ಡ್‌ ಡ್ರೈವ್‌ ಬೆಲೆಗಳು ಕುಸಿದಂತೆ, ಆನ್‌ಲೈನ್‌‌ನಲ್ಲಿ ಹೆಚ್ಚು ದತ್ತಾಂಶವನ್ನು ಲಭ್ಯವಾಗಿಸುವ ದೃಷ್ಟಿಯಿಂದ ಶೇಖರಣಾ ಕೇಂದ್ರಗಳು ಸಾಮರ್ಥ್ಯವನ್ನು ಹೆಚ್ಚಿಸಿಕೊಳ್ಳುವ ಕಡೆಗೆ ಒಲವು ತೋರಿವೆ. ಇದರಲ್ಲಿ ದಾಖಲೆ ಸಂಗ್ರಹದ ಹಾಗೂ ಉಳಿಸಿಟ್ಟ ದತ್ತಾಂಶವೂ ಸೇರಿದ್ದು, ಇವನ್ನು ಹಿಂದೆಲ್ಲಾ ಟೇಪ್‌ ಅಥವಾ ಇತರ ಆಫ್‌ಲೈನ್‌ ಶೇಖರಣಾ ವ್ಯವಸ್ಥೆಯಲ್ಲಿ ಉಳಿಸಲಾಗುತ್ತಿತ್ತು. ಆನ್‌ಲೈನ್‌ ಶೇಖರಣಾ ವ್ಯವಸ್ಥೆಯಲ್ಲಿನ ಹೆಚ್ಚಳವು ವಿದ್ಯುತ್‌‌ ಬಳಕೆಯನ್ನು ಹೆಚ್ಚಿಸಿದೆ. ಆನ್‌ಲೈನ್‌ ಶೇಖರಣೆಯ ಪ್ರಯೋಜನಗಳನ್ನು ಇನ್ನೂ ಒದಗಿಸುತ್ತಿರುವಾಗಲೇ, ಬೃಹತ್‌ ಶೇಖರಣಾ ಶ್ರೇಣಿಗಳಿಂದ ಆಗುವ ವಿದ್ಯುತ್‌ ಬಳಕೆಯನ್ನು ತಗ್ಗಿಸುವುದು ಪ್ರಗತಿಯಲ್ಲಿರುವ ಸಂಶೋಧನೆಯ ಒಂದು ವಿಷಯವಾಗಿದೆ.

#### ವಿಡಿಯೋ ಕಾರ್ಡ್‌ 
ಒಂದು ವೇಗದ GPU, ಕಂಪ್ಯೂಟರ್‌‌ ಒಂದರಲ್ಲಿನ ಅತಿದೊಡ್ಡ ವಿದ್ಯುತ್‌‌ ಬಳಕೆದಾರನಾಗಿರಬಹುದಾಗಿದೆ.

ಶಕ್ತಿ ಕಾರ್ಯಪಟು ಪ್ರದರ್ಶಿಕೆಯ ಆಯ್ಕೆಗಳಲ್ಲಿ ಇವು ಸೇರಿವೆ:
* ಯಾವುದೇ ವಿಡಿಯೋ ಕಾರ್ಡ್‌ ಇಲ್ಲದಿರುವಿಕೆ - ಇದು ಹಂಚಲ್ಪಟ್ಟ ಟರ್ಮಿನಲ್‌, ಹಂಚಲ್ಪಟ್ಟ ಥಿನ್‌ ಕ್ಲೈಂಟ್‌, ಅಥವಾ ಒಂದು ವೇಳೆ ಪ್ರದರ್ಶಿಕೆಯು ಅಗತ್ಯವಾದಲ್ಲಿ ಡೆಸ್ಕ್‌ಟಾಪ್‌ ಹಂಚಿಕೆ ತಂತ್ರಾಂಶವನ್ನು ಬಳಸುತ್ತದೆ.
* ಮದರ್‌ಬೋರ್ಡ್‌ ವಿಡಿಯೋ ಫಲಿತದ ಬಳಕೆ - ವಿಶಿಷ್ಟವಾಗಿ ಕಡಿಮೆ 3D ಕಾರ್ಯ ನಿರ್ವಹಣೆ ಮತ್ತು ಕಡಿಮೆ ವಿದ್ಯುತ್‌‌.
* ಸರಾಸರಿ ವ್ಯಾಟ್‌ ಸಾಮರ್ಥ್ಯ ಪ್ರಮಾಣ ಅಥವಾ ಪ್ರತಿ ವ್ಯಾಟ್‌ ಮೇಲಿನ ಕಾರ್ಯ ನಿರ್ವಹಣೆ‌‌ಯ ಆಧರಿತ ಒಂದು GPU ಆಯ್ಕೆ.

#### ಪ್ರದರ್ಶನ 
ಪ್ರದರ್ಶಿಕೆಗಾಗಿ ಬೆಳಕನ್ನು ಒದಗಿಸಲು LCD ದರ್ಶಕ ಘಟಕಗಳು ಒಂದು ತಂಪು-ಕ್ಯಾಥೋಡ್‌ನ ಪ್ರತಿದೀಪಕ ಬಲ್ಬನ್ನು ವಿಶಿಷ್ಟವಾಗಿ ಬಳಸುತ್ತವೆ. ಕೆಲವೊಂದು ಹೊಸದಾದ ಪ್ರದರ್ಶಿಕೆಗಳು ಪ್ರತಿದೀಪಕ ಬಲ್ಬ್‌ನ ಸ್ಥಾನದಲ್ಲಿ ಬೆಳಕು-ಹೊರಸೂಸುವ ಡಯೋಡ್‌‌‌ಗಳ (ಲೈಟ್‌-ಎಮಿಟಿಂಗ್‌ ಡಯೋಡ್ಸ್‌-LEDಸ್‌) ಒಂದು ಶ್ರೇಣಿಯನ್ನು ಬಳಸುತ್ತವೆ; ಇವು ಪ್ರದರ್ಶಿಕೆಯಿಂದ ಬಳಸಲ್ಪಡುವ ವಿದ್ಯುಚ್ಛಕ್ತಿಯ ಪ್ರಮಾಣವನ್ನು ತಗ್ಗಿಸುತ್ತವೆ.

### ಸಾಮಗ್ರಿಗಳ ಮರುಬಳಕೆ ಮಾಡುವಿಕೆ 
ಕಂಪ್ಯೂಟರ್‌ ಬಳಕೆಯ ಉಪಕರಣದ ಮರುಬಳಕೆಯು ಸೀಸ, ಪಾದರಸ, ಮತ್ತು ಆರು ವೇಲೆನ್ಸಿಯುಳ್ಳ ಕ್ರೋಮಿಯಂನಂಥ ಅಪಾಯಕರ ಸಾಮಗ್ರಿಗಳನ್ನು ನೆಲಭರ್ತಿಗಳಿಂದ ಆಚೆಗೆ ಇರಿಸಬಲ್ಲವು, ಮತ್ತು ಅನ್ಯಥಾ ತಯಾರಿಸಲ್ಪಡಬೇಕಾಗಿ ಬರುವ ಉಪಕರಣವನ್ನೂ ಸಹ ಇದು ಪಲ್ಲಟಗೊಳಿಸಬಲ್ಲದು; ಇದರಿಂದಾಗಿ ಮತ್ತಷ್ಟು ಶಕ್ತಿ ಹಾಗೂ ಹೊರಸೂಸುವಿಕೆಗಳು ಉಳಿದಂತಾಗುತ್ತವೆ. ತಮ್ಮ ನಿರ್ದಿಷ್ಟ ಕಾರ್ಯಚಟುವಟಿಕೆಗಿಂತ ಆಚೆಗೂ ಕಾರ್ಯನಿರ್ವಹಿಸುತ್ತಿರುವ ಕಂಪ್ಯೂಟರ್‌‌ ವ್ಯವಸ್ಥೆಗಳನ್ನು ಮರು-ಉದ್ದೇಶಕ್ಕೆ ಈಡುಮಾಡಬಹುದು, ಅಥವಾ ಹಲವಾರು ದತ್ತಿಗಳು ಹಾಗೂ ಲಾಭಗಳಿಕೆಯ-ಉದ್ದೇಶವಿಲ್ಲದ ಸಂಘಟನೆಗಳಿಗೆ ದಾನವಾಗಿ ನೀಡಬಹುದು. ಆದಾಗ್ಯೂ, ದಾನಮಾಡಲ್ಪಡುವ ಉಪಕರಣಕ್ಕೆ ಸಂಬಂಧಿಸಿದಂತೆ, ಅನೇಕ ದತ್ತಿಗಳು ಇತ್ತೀಚೆಗೆ ಯಂತ್ರ-ವ್ಯವಸ್ಥೆಯ ಕನಿಷ್ಟ ಅವಶ್ಯಕತೆಗಳನ್ನು ವಿಧಿಸಿವೆ. ಎಲ್ಲಕ್ಕಿಂತ ಮೇಲಾಗಿ, ಹಳತಾದ ಯಂತ್ರ-ವ್ಯವಸ್ಥೆಗಳಿಂದ ಪಡೆಯಲಾದ ಭಾಗಗಳನ್ನು ರಕ್ಷಿಸಿಡಲು ಹಾಗೂ ಮರುಬಳಕೆ ಮಾಡಲು ಸಾಧ್ಯವಿದೆ. ನಿರ್ದಿಷ್ಟ ಚಿಲ್ಲರೆ ವ್ಯಾಪಾರದ ಮಳಿಗೆಗಳು ಮತ್ತು ನಗರಸಭೆ ಅಥವಾ ಖಾಸಗಿ ಮರುಬಳಕೆ ಮಾಡುವಿಕೆಯ ಕೇಂದ್ರಗಳು ಈ ನಿಟ್ಟಿನಲ್ಲಿ ನೆರವಾಗಬಲ್ಲವು. ಮುದ್ರಕ ಕಾರ್ಟ್ರಿಜ್‌ಗಳು, ಕಾಗದ, ಹಾಗೂ ಬ್ಯಾಟರಿಗಳಂಥ ಕಂಪ್ಯೂಟರ್‌ ಬಳಕೆಯ ಪೂರೈಕೆಗಳನ್ನೂ ಸಹ ಇದೇ ರೀತಿಯಲ್ಲಿ ಮರುಬಳಕೆ ಮಾಡಬಹುದಾಗಿದೆ.

ಈ ಕಾರ್ಯಕ್ರಮಗಳ ಪೈಕಿ ಅನೇಕವುಗಳಿಗೆ ಒದಗಿಬರುವ ಒಂದು ಹಿನ್ನಡೆಯೆಂದರೆ, ಮರುಬಳಕೆ ಮಾಡುವಿಕೆಯ ಕಾರ್ಯಕ್ರಮಗಳ ಮೂಲಕ ಒಟ್ಟುಗೂಡಿಸಲ್ಪಟ್ಟ ಕಂಪ್ಯೂಟರ್‌ಗಳು ಅನೇಕವೇಳೆ ಅಭಿವೃದ್ಧಿಶೀಲ ದೇಶಗಳಿಗೆ ಸಾಗಿಸಲ್ಪಡುತ್ತವೆ. ಉತ್ತರ ಅಮೆರಿಕಾ ಹಾಗೂ ಯುರೋಪ್‌ನಲ್ಲಿ ಇರುವ ಕಟ್ಟುಪಾಡುಗಳಿಗೆ ಹೋಲಿಸಿದಾಗ, ಈ ಅಭಿವೃದ್ಧಿಶೀಲ ದೇಶಗಳಲ್ಲಿನ ಪರಿಸರೀಯ ಮಾನದಂಡಗಳು ಅಷ್ಟೊಂದು ಕಟ್ಟುನಿಟ್ಟಾಗಿಲ್ಲ. ಸಿಲಿಕಾನ್‌ ವ್ಯಾಲಿ ಟಾಕ್ಸಿಕ್ಸ್‌ ಕೊಯಲಿಷನ್‌ ಅಂದಾಜಿಸುವ ಪ್ರಕಾರ, ಮರುಬಳಕೆ ಮಾಡುವಿಕೆಗೆ ಸಂಬಂಧಿಸಿದಂತೆ ಸಂಗ್ರಹಿಸಲ್ಪಟ್ಟ ಗ್ರಾಹಕಬಳಕೆಯ-ನಂತರದ 80%ನಷ್ಟು ಪ್ರಮಾಣದ ಇ-ತ್ಯಾಜ್ಯವು, ಚೀನಾ ಮತ್ತು ಪಾಕಿಸ್ತಾನದಂಥ ದೇಶಗಳಿಗೆ ಸಾಗಿಸಲ್ಪಡುತ್ತದೆ.

ಹಳೆಯ ಕಂಪ್ಯೂಟರ್‌‌ಗಳ ಮರುಬಳಕೆ ಮಾಡುವಿಕೆಯು ಒಂದು ಮುಖ್ಯ ಗೋಪ್ಯತಾ ವಿವಾದಾಂಶವನ್ನು ಹುಟ್ಟುಹಾಕುತ್ತದೆ. ಇ-ಮೇಲ್‌ಗಳು, ಸಂಕೇತಪದಗಳು ಮತ್ತು ಕ್ರೆಡಿಟ್‌ ಕಾರ್ಡ್‌ ಸಂಖ್ಯೆಗಳಂಥ ಖಾಸಗಿ ಮಾಹಿತಿಯನ್ನು ಹಳೆಯ ಮಾಹಿತಿ ಸಂಗ್ರಹಣಾ ಸಾಧನಗಳು ಇನ್ನೂ ಹಿಡಿದಿಟ್ಟುಕೊಂಡಿರುತ್ತವೆ. ಅಂತರ್ಜಾಲದಲ್ಲಿ ಉಚಿತವಾಗಿ ಲಭ್ಯವಿರುವ ತಂತ್ರಾಂಶವನ್ನು ಬಳಸಿಕೊಂಡು ಇಂಥ ಮಾಹಿತಿಗಳನ್ನು ಯಾರಾದರೊಬ್ಬರು ಹಾಗೆಯೇ ಮರುವಶ ಮಾಡಿಕೊಳ್ಳಲು ಸಾಧ್ಯವಿದೆ. ಕಡತವೊಂದರ ತೆಗೆದುಹಾಕುವಿಕೆಯು ಹಾರ್ಡ್‌ ಡ್ರೈವ್‌ನಿಂದ ಕಡತವನ್ನು ವಾಸ್ತವವಾಗಿ ನಿರ್ಮೂಲಗೊಳಿಸುವುದಿಲ್ಲ. ಒಂದು ಕಂಪ್ಯೂಟರ್‌‌ನ್ನು ಮರುಬಳಕೆ ಮಾಡುವುದಕ್ಕೆ ಮುಂಚಿತವಾಗಿ, ಹಾರ್ಡ್‌ ಡ್ರೈವ್‌ನ್ನು ಅಥವಾ ಒಂದಕ್ಕಿಂತ ಹೆಚ್ಚಿದ್ದರೆ ಹಾರ್ಡ್‌ ಡ್ರೈವ್‌ಗಳನ್ನು ಬಳಕೆದಾರರು ತೆಗೆದುಹಾಕಬೇಕು, ಮತ್ತು ಅದನ್ನು ಭೌತಿಕವಾಗಿ ನಾಶಮಾಡಬೇಕು ಅಥವಾ ಎಲ್ಲಾದರೊಂದು ಕಡೆ ಸುರಕ್ಷಿತವಾಗಿ ಶೇಖರಿಸಿಡಬೇಕು. ಅಧಿಕೃತವಾಗಿ ಯಂತ್ರಾಂಶ ಮರುಬಳಕೆ ಮಾಡುವ ಕೆಲವೊಂದು ಕಂಪನಿಗಳು ಅಸ್ತಿತ್ವದಲ್ಲಿದ್ದು, ಮರುಬಳಕೆ ಮಾಡುವಿಕೆಗೆ ಸಂಬಂಧಿಸಿದಂತೆ ಅವಕ್ಕೆ ಕಂಪ್ಯೂಟರ್‌‌ನ್ನು ನೀಡಬಹುದು, ಮತ್ತು ಅವು ವಿಶಿಷ್ಟವಾಗಿ ಒಂದು ಬಹಿರಂಗಪಡಿಸದಿರುವಿಕೆಯ ಒಪ್ಪಂದಕ್ಕೆ ಸಹಿಹಾಕುತ್ತವೆ.

### ದೂರಸಂಪರ್ಕಗಾರಿಕೆ 
ದೂರಸಂಪರ್ಕ ಗೋಷ್ಠಿ ನಡೆಸುವಿಕೆ ಮತ್ತು ದೂರಹಾಜರಿ ತಂತ್ರಜ್ಞಾನಗಳನ್ನು ಗ್ರೀನ್‌ ಕಂಪ್ಯೂಟಿಂಗ್‌‌ ಉಪಕ್ರಮಗಳಲ್ಲಿ ಅನೇಕವೇಳೆ ಕಾರ್ಯಗತಗೊಳಿಸಲಾಗುತ್ತದೆ. ಇವು ಅನೇಕ ಪ್ರಯೋಜನಗಳನ್ನು ಹೊಂದಿವೆ; ಹೆಚ್ಚಿಸಲ್ಪಟ್ಟ ಕೆಲಸಗಾರ ಸಂತೃಪ್ತಿ, ಪ್ರಯಾಣಕ್ಕೆ ಸಂಬಂಧಿತವಾದ ಗೃಹಬಳಕೆಯ ಅನಿಲದ ಹೊರಸೂಸುವಿಕೆಗಳ ತಗ್ಗಿಸುವಿಕೆ, ಮತ್ತು ಕಚೇರಿ ಸ್ಥಳಾವಕಾಶ, ಶಾಖ, ಬೆಳಕಿನ ವ್ಯವಸ್ಥೆ ಇತ್ಯಾದಿಗಳಿಗೆ ಸಂಬಂಧಿಸಿದಂತೆ ಕಡಿಮೆ ಪ್ರಮಾಣದ ಮೇಲಾಡಳಿತದ ವೆಚ್ಚಗಳ ಕಾರಣದಿಂದಾಗಿ ಹೆಚ್ಚಳಗೊಂಡ ಲಾಭಾಂಶಗಳು ಇತ್ಯಾದಿ. ಉಳಿತಾಯಗಳು ಕೂಡಾ ಇಲ್ಲಿ ಗಮನಾರ್ಹವಾಗಿವೆ; U.S. ಕಚೇರಿ ಕಟ್ಟಡಗಳಿಗೆ ಸಂಬಂಧಿಸಿದಂತೆ ಸರಾಸರಿ ವಾರ್ಷಿಕ ಶಕ್ತಿ ಬಳಕೆಯು ಪ್ರತಿ ಚದರ ಅಡಿಗೆ 23 ಕಿಲೋವ್ಯಾಟ್‌ ಗಂಟೆಗಳ ಪ್ರಮಾಣಕ್ಕಿಂತಲೂ ಹೆಚ್ಚಿದ್ದು, ಬಳಸಲ್ಪಟ್ಟ ಎಲ್ಲಾ ಶಕ್ತಿಯ ಪೈಕಿ ಶಾಖ, ಹವಾ ನಿಯಂತ್ರಣ ವ್ಯವಸ್ಥೆ ಹಾಗೂ ದೀಪದ ವ್ಯವಸ್ಥೆಯು 70%ನಷ್ಟು ಪಾಲನ್ನು ಹೊಂದಿವೆ. ಹೊಟೇಲು ನಿರ್ವಹಣೆಯಂಥ ಇತರ ಸಂಬಂಧಿತ ಉಪಕ್ರಮಗಳು ಪ್ರತಿ ನೌಕರನಿಗಿರುವ ಚದರ ತುಣುಕನ್ನು ತಗ್ಗಿಸುತ್ತವೆ; ಏಕೆಂದರೆ ಕೆಲಸಗಾರರು ತಮಗೆ ಅಗತ್ಯವಿದ್ದಾಗ ಮಾತ್ರವೇ ಸ್ಥಳಾವಕಾಶವನ್ನು ಕಾದಿರಿಸುತ್ತಾರೆ. ಮಾರಾಟಗಾರಿಕೆ, ಸಮಾಲೋಚನೆ, ಹಾಗೂ ಕ್ಷೇತ್ರ ಸೇವೆಯಂಥ ಅನೇಕ ಬಗೆಯ ಉದ್ಯೋಗಗಳು, ಈ ಕೌಶಲದೊಂದಿಗೆ ಉತ್ತಮವಾಗಿ ಒಗ್ಗೂಡುತ್ತವೆ.

ವಾಯ್ಸ್‌ ಓವರ್ IP (VoIP) ವ್ಯವಸ್ಥೆಯು ಅಸ್ತಿತ್ವದಲ್ಲಿರುವ ಎಥರ್‌ನೆಟ್‌ ತಾಮ್ರದ ಹಂಚುವಿಕೆಯ ಮೂಲಕ ದೂರವಾಣಿ ವ್ಯವಸ್ಥೆಯ ತಂತಿಜಾಲ ಅಳವಡಿಕೆಯ ಮೂಲಸೌಕರ್ಯವನ್ನು ತಗ್ಗಿಸುತ್ತದೆ. VoIP ಮತ್ತು ಫೋನ್‌ ವಿಸ್ತರಣೆ ಗತಿಶೀಲತೆಗಳು ಕೂಡಾ ಚಲನಶೀಲ ಕಾರ್ಯಕ್ಷೇತ್ರವನ್ನು ಹೆಚ್ಚು ಕಾರ್ಯಸಾಧ್ಯವನ್ನಾಗಿಸಿವೆ.

## ಇವನ್ನೂ ನೋಡಿ 
* ಹಸಿರು ಶಕ್ತಿ
* ಕನಿಷ್ಠೀಯತೆ (ಕಂಪ್ಯೂಟರ್‌ ಬಳಕೆಮಾಡುವಿಕೆ)
* ಪ್ರತಿ ವ್ಯಾಟ್‌‌ಗೆ ಇರುವ ಕಾರ್ಯ ನಿರ್ವಹಣೆ
* ಪರ್ಯಾಯ ವಿದ್ಯುತ್‌‌
* ನಿಷ್ಕ್ರಿಯ ಸ್ಥಿತಿಯ ಲಕ್ಷಣ (ಕಂಪ್ಯೂಟರ್‌‌ ಕಾರ್ಯಾಚರಣಾ ವ್ಯವಸ್ಥೆಗಳೊಳಗಿನದು)
* ಥಿನ್‌ ಕ್ಲೈಂಟ್‌
* ದತ್ತಾಂಶದ ಸ್ಥಳಾಂತರಿಕೆ
* ಸಮಯ-ಹಂಚಿಕೆ
* ಡೆಸ್ಕ್‌ಟಾಪ್‌‌ ವಾಸ್ತವಾಭಾಸವನ್ನು ಉಂಟುಮಾಡುವಿಕೆ
* ವಿದ್ಯುತ್‌ ಬಳಕೆಯ ಪರಿಣಾಮಕಾರಿತ್ವ (ಪವರ್‌ ಯೂಸೇಜ್‌ ಎಫೆಕ್ಟಿವ್‌ನೆಸ್‌-PUE)
* ದತ್ತಾಂಶ ಕೇಂದ್ರದ ಮೂಲಸೌಕರ್ಯದ ಕಾರ್ಯಪಟುತ್ವ (ಡೇಟಾ ಸೆಂಟರ್‌ ಇನ್‌ಫ್ರಾಸ್ಟ್ರಕ್ಚರ್‌ ಎಫಿಷಿಯೆನ್ಸಿ-DCIE)
* ಪ್ಲಗ್‌ ಕಂಪ್ಯೂಟರ್‌‌
* ಸಕ್ರಿಯ ವಿದ್ಯುತ್‌‌ ಅಂಶದ ಸರಿಪಡಿಸುವಿಕೆ (ಆಕ್ಟಿವ್‌ ಪವರ್‌ ಫ್ಯಾಕ್ಟರ್‌ ಕರೆಕ್ಷನ್‌ ಅಥವಾ ಆಕ್ಟಿವ್‌ PFC)
* USAಯಲ್ಲಿನ ಕಂಪ್ಯೂಟರ್‌‌ಗಳ ಶಕ್ತಿ ಬಳಕೆ

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* www.greenIT-conferences.org ತಾಣವು ಗ್ರೀನ್‌ ಕಂಪ್ಯೂಟಿಂಗ್‌‌ ಹಾಗೂ ಶಕ್ತಿಯ-ಅರಿವಿನ ಕಂಪ್ಯೂಟರ್‌ ಮತ್ತು ಜಾಲಸ್ಥಾಪನಾ ತಂತ್ರಜ್ಞಾನಗಳ ಕುರಿತಾಗಿ ಗಮನ ಹರಿಸಿರುವ ಸಂಶೋಧನಾ ಸಮಾವೇಶಗಳ ಒಂದು ಪಟ್ಟಿಯನ್ನು ಒಳಗೊಳ್ಳುತ್ತದೆ.
* ಅಂತರರಾಷ್ಟ್ರೀಯ ಗ್ರೀನ್‌ ಕಂಪ್ಯೂಟಿಂಗ್‌‌ ಸಮಾವೇಶ  ವು (ಇಂಟರ್‌ನ್ಯಾಷನಲ್‌ ಗ್ರೀನ್‌ ಕಂಪ್ಯೂಟಿಂಗ್‌ ಕಾನ್ಫರೆನ್ಸ್‌‌-IGCC) ಕಂಪ್ಯೂಟರ್‌ ಬಳಕೆಯಲ್ಲಿನ ಶಕ್ತಿ ಕಾರ್ಯಪಟುತ್ವಕ್ಕೆ ಸಂಬಂಧಿಸಿದ ಪ್ರಮುಖ ವಿವಾದಾಂಶಗಳು ಹಾಗೂ ವಿಷಯಗಳ ಕುರಿತು ಗಮನ ಹರಿಸುತ್ತದೆ ಮತ್ತು ಪರಿಸರೀಯವಾಗಿ ಸ್ನೇಹಿಯಾಗಿರುವ ಕಂಪ್ಯೂಟರ್‌‌ ತಂತ್ರಜ್ಞಾನಗಳು ಹಾಗೂ ಯಂತ್ರ-ವ್ಯವಸ್ಥೆಗಳನ್ನು ಇದು ಉತ್ತೇಜಿಸುತ್ತಿದೆ.
* OECD ಅನಾಲಿಸಿಸ್‌ ಆನ್‌ ICTಸ್‌, ದಿ ಎನ್ವಿರಾನ್ಮೆಂಟ್‌ ಅಂಡ್‌ ಕ್ಲೈಮೇಟ್‌ ಚೇಂಜ್‌

ವರ್ಗ:ಕಂಪ್ಯೂಟರ್‌ ಬಳಕೆಮಾಡುವಿಕೆ ಹಾಗೂ ಸಮಾಜ
ವರ್ಗ:ಸಮರ್ಥನೀಯ ತಂತ್ರಜ್ಞಾನಗಳು
ವರ್ಗ:ವಿದ್ಯುನ್ಮಾನ ಮತ್ತು ಪರಿಸರ
ವರ್ಗ:ಕಂಪ್ಯೂಟರ್‌‌ಗಳು ಮತ್ತು ಪರಿಸರ